Citroen i umanjenja na računu za članove Zlatnog tima - CdM\n“Svi potrošači iz kategorije domaćinstva, koji su članovi Zlatnog tima, u prilici su da osvoje jednu od nagrada iz bogatog nagradnog fonda kojeg čine automobil Citroen C-ELYSEE (1,5Hdi 100ks 4 vrata), kao i 150 umanjenja od 50 eura na računima za utrošenu električnu energiju”, saopšteno je iz EPCG.\nDa podsjetimo, članovi Zlatnog tima EPCG su sva domaćinstva koja su 31. januara stekla taj status i održala ga redovnim izmirenjem mjesečnih računa za utrošenu električnu energiju.\n“Ukupno je oko 150.000 domaćinstava sa statusom člana Zlatnog tima, a oni, pored automatskog učešća u nagradnoj igri, ostvaruju i popust od 13 odsto na stavku Aktivna energija na računima za električnu energiju”, navode u EPCG.\nOd 150 umanjenja od 50 eura, 110 umanjenja izvlačiće se iz baze u kojoj su svi članovi Zlatnog tima, a 40 umanjenja izvlačiće se iz baze u kojoj su članovi Zlatnog tima koji ujedno koriste i servis elektronski račun.\n“Servis elektronski račun podrazumijeva dobijanje računa elektronskim putem, direktno u Inbox e-maila kojeg potrošač navede. Aktivacija ovog servisa je jednostavna, potrošač ga može sam aktivirati putem web portala www.epcg.com ili na šalteru lokalne jedinice Snabdijevanja”, objašnjavaju u EPCG.\nJavno izvlačenje dobitnika odnosno utvrđivanje rezultata igre, biće organizovano u prostorijama EPCG, u Aneks sali koja se nalazi u zgradi Direkcije EPCG u ulici Vuka Karadžića 2 u Nikšiću, 17. jula.\nPravila nagradne igre mogu se pogledati na web stranici www.epcg.com, a više informacija dobiti besplatnim pozivom na broj 19100 ili na fejsbuk strani Elektroprivrede Crne Gore.\nTagsElektroprivreda Crne Gore EPCG nagradna igra računi za struju Zlatni tim\nCrnogorci ne ljube “limune”.Dajte BMW .


Bivši egipatski predsednik Hosni Mubarak tokom obraćanja naciji na televiziji 10. februara 2011.\nDanas se navršava 5 godina od početka protesta protiv dugogodišnjeg egipatskog lidera Hosnija Mubaraka.\nProtesti u Egiptu takodje su označili početak niza pobuna na Bliskom istoku i na severu Afrike koji su postali poznati kao “Arapsko proleće”.\nTokom tri nedelje u januaru i februaru 2011. režim predsednika Mubaraka pokušao je da uguši proteste upotrebom sile, posebno u prestonici Kairu, ali se on na kraju povukao sa položaja posle 30 godina na vlasti.\nAktuelni egipatski predsednik Abdel Fatajh el-Sisi odao je juče priznanje revoluciji od 2011-e, rekavši da je ona stvorila “novi Egipat”. Aludirajući na Muslimansko bratstvo koje je došlo na vlast na izborima posle smenjivanja Mubaraka, el-Sisi je rekao da su neki pokušali da iskoriste tadašnja previranja za ličnu korist.\nEl-Sisi je predvodio nastojanja da se predsednik Mohamed Morsi, pripadnik Muslimanskog bratstva, posle godinu dana zbaci sa vlasti 2013, a zatim je koordinisao aktivnosti na sastavljanju novog ustava i sazivanju izbora na kojima je izabran za predsednika.


Požari u Severnoj Makedoniji: Svaki sat novo žarište\nTanjug 6. avgusta 2021. 11:17\nSKOPLJE – Situacija sa požarima u Severnoj Makedoniji se konstantno menja, a svakih sat vremena otvaraju se nova žarišta.\nDok su neki požari lokalizovani ili potpuno stavljeni pod kontrolu, drugi izbijaju u zemlji koja je proglasila vanredno stanje na teritoriji cele države u trajanju od 30 dana zbog povećanog broja požara.\nUsvojen je i Akcioni plan za sprečavanje i upravljanje požarima.\nDeluje se svim raspoloživim snagama i resursima, ali vremenski uslovi, kao što su visoke temperature i jak vetar, komplikuju situaciju, javlja agencija MIA.\nNadležni navode da se jednim pozivom, za 20 do 30 minuta, obezbeđuje pomoć nakon pronalaženja vatrogasne jedinice. Radi se po principu prioriteta, što znači da su na prvom mestu ljudski životi i objekti, dok su šume sa niskim stabljikama sekundarni prioritet.\nIstovremeno, apelovano je da se ne širi panika među stanovništvom, a građani su pozvani da se ponašaju savesno, da budu izuzetno oprezni, jer je za podmetanje požara dovoljna samo mala iskra iz opuška.\n„Stanje se menja iz minuta u minut, a suva vegetacija, visoke temperature i vetar, doprinose brzom širenju postojećih požara i pojavi novih žarišta“, izjavio je direktor direktor Centra za upravljanje krizama Stojanče Angelov.\nPrema njegovim rečima, postoje određene sumnje da dolazi do namernog paljenja požara jer neki od požara iznenada izbijaju, ali to će istražiti istražni organi.\nPolicija u Bitolju je juče lišila slobode jednu osobu u naselju Leva Reka, osumnjičenu da je izazvala požar u selu, u kome je izgorela niska šuma.\nPrema podacima Centra za krizne situacije, oko 300 vojnika nalazi se na terenu, a u funkciji su i sva tri helikoptera iz Srbije.\nIz Bugarske je došlo 25 vatrogasaca sa 11 vozila, 40 vatrogasaca sa 16 vozila iz Slovenije, a iz Austrije se očekuje 120 vatrogasaca sa 40 vozila. Potrebna je i pomoć u vidu aviona.\nNajkritičnije su oblast Delčevo-Pehčevo, Kumanovo i Prilep gde ima 18 požara.\nI u Skoplju je juče bilo aktivno 18 požara, a vatrogasci su intervenisali preko 20 puta za samo 2,5 sata. Gorio je i krug fabrike OHIS, ali je požar lokalizovan.


Komisije za standarde i srodne dokumente Instituta za standardizaciju Srbije počele su sa pripremom Plana donošenja srpskih standarda i srodnih dokumenata za 2023. godinu.\nPredstavnici CEN-a i CENELEC-a u ekspertskoj grupi Evropske komisije za Direktivu o buci na otvorenom 2000/14/EC tražili su njeno usklađivanje sa Novim zakonodavnim okvirom (NLF).\nU „Službenom glasniku Republike Srbije”, broj 57/22 od 12. maja 2022. godine objavljen je Spisak srpskih standarda iz oblasti merila.\nObjavljen konačan program za naučno stručni skup - AKSS\nPočelo je finalno odbrojavanje do početka najvećeg skupa posvećenog sistemu kvaliteta. Aktuelne teme, eminentni predavači i brojni učesnici iz javnog i privatnog sektora doprineće unapređenju infrastrukture kvaliteta u zemlji i regionu.\nInstitut za standardizaciju Srbije svakog meseca objavljuje veliki broj novih standarda, od kojih su najznačajniji prevedeni na srpski jezik. U skladu sa Planom donošenja srpskih standarda za 2022. godinu, nedavno su doneti sledeći srpski standardi na srpskom jeziku:\nNaredni Caffe "Vlada i Prijatelji" 8\nIzmene ISO 27001&ISO 27002 su pred nama. Kako mogu da utiču na ISMS sisteme u implementaciji i sertifikacijama? Naredno, osmo po redu druženje Caffe 8 Vlada i prijatelji, 29 Aprila 2022, će distutovati o ovome.\nDonet novi strateški dokument ISS\nUpravni odbor Instituta za standardizaciju Srbije je krajem februara usvojio novi strateški dokument pod nazivom „Program razvoja Instituta za standardizaciju Srbije za period 2022-2024".\nSuper Vero, koji od prvog dana podržava projekat Stvarano u Srbiji, kandidovaće za žig Čuvarkuću čitav niz proizvoda, a najpre određene kategorije pakovanog mesa i mlečnih proizvoda malih proizvođača sa kojima sarađuje, najavljeno je prilikom promocije akcije u tom trgovinskom lancu na Novom Beogradu.\nObjavljen standard SRPS ISO 10014:2022\nObjavljen je standard SRPS ISO 10014:2022 - Sistemi menadžmenta kvalitetom – Upravljanje organizacijom u cilju postizanja rezultata u kvalitetu – Uputstvo za realizovanje finansijskih i ekonomskih koristi.\nPravila za dobijanje odobrenja za upotrebu nacionalnog znaka usaglašenosti sa srpskim standardima\nInstitut za standardizaciju Srbije je 12.04,2022. objavio konačna Pravila za dobijanje odobrenja za upotrebu nacionalnog znaka usaglašenosti sa srpskim standardima.\nAnketa o koristima od primene standarda u Srbiji\nKoliko se standardi primenjuju u Republici Srbiji i kako korisnici procenjuju rezultate dobijene primenom zahteva standarda u svakodnevnom poslovanju? Na ova i mnoga druga važna pitanja odgovor možemo dobiti isključivo direktno od korisnika standarda.\nAnketa o korišćenju standarda i njihovom uticaju na poslovanje organizacije\nSprovodi se istraživanje o uticaju primene standarda na poslovanje domaćih kompanija i organizacija.\nSIQ Ljubljana je postao Imenovano telo prema Uredbi MDR (EU) 2017/745\nKrajem marta 2022.godine je SIQ Ljubljana dobio zvanično imenovanje za NB (notification body) broj 1304 za evropsku regulativu (nekada direktivu) o medicinskim sredstvima - MDR.\n31. Nedelja kvaliteta - Prezentacija Vladimir Simić\nVladimir Simić je na svom LinkedIn profilu objavio prezentaciju sa 31. Nedelje kvaliteta koja je održana od 10. i 11. marta u Privrednoj komori Srbije u organizaciji FQCE.\nPredstavljamo novog člana: Buck doo\nDrugi poziv za naučno stručni skup - AKSS\nAsocijacija za kvalitet i standardizaciju Srbije - AKSS je objavila Drugi poziv za 24. nacionalni i 10. međunarodni naučno stručni skup Sistem kvaliteta uslov za uspešno poslovanje i konkurentnost.\nPomoć kolegi konsultantu\nDugogodišnji konsultant menadžment sistema, Živorad Mardžić iz Aleksinca je teško bolestan. Operisao je rak želuca i sada prima hemo-terapiju.\nSavet za kvalitet: za sufinansiranje troškova za usluge iz oblasti infrastrukture kvaliteta 50 miliona dinara\nSavet za kvalitet Vlade Srbije, o čijem osnovanju smo pisali ovde, održao je prvu sednicu, na kojoj su istaknuti konstruktivni predlozi za budući rad u pogledu unapređenja oblasti infrastrukture kvaliteta.\nSpisak normativnih dokumenata iz oblasti merila\nU „Službenom glasniku Republike Srbije”, broj 30/22 od 4. marta 2022. godine objavljen je Spisak normativnih dokumenata iz oblasti merila.\nBelgrade Airport uspešno sertifikovan prema ISO/IEC 20000 i resertifikovan prema ISO 27001\nKompanija Belgrade Airport je uspešno sertifikovana prema zahtevima standarda ISO/IEC 20000-1:2018 Information Technology-Service Management i uspešno prošla resertifikacionu proveru prema zahtevima standarda ISO 27001:2013 Information Security Management System.\nSpintec Precision iz Niša sertifikovan po IATF 16949\nKompanija Spintec Precision Manufactory Limited iz Niša, uspešno je prošla sertifikaciju po standardu IATF 16949.\nMinistarstvo poljoprivrede, šumarstva i vodoprivrede – Uprava za agrarna plaćanja, objavilo je Pravilnik o izmeni Pravilnika o podsticajima za sprovođenje aktivnosti u cilju podizanja konkurentnosti kroz sertifikaciju sistema kvaliteta hrane, organskih proizvoda i proizvoda sa oznakom geografskog porekla.\nNedelja kvaliteta 2022 - FQCE\n31. po redu manifestacija »NEDELJA KVALITETA 2022« će se održati od 10. i 11. marta u Beogradu – Privredna komora Srbije (Resavska 13-15), s početkom u 10.00 časova.\nZahtevi HALAL standarda? Sertifikacija HALAL standarda? Expert talk - Edina Mešić\nNa ambalaži prehrambenih proizvoda možemo često videti oznaku HALAL, međutim za one koji nisu upućeni ovo može biti nepoznata oznaka i može dovesti do nerazumevanja.\nDoneta Uredba o imenovanju tela za ocenjivanje usaglašenosti\nVlada je na sednici održanoj 10. februara 2022. godine donela Uredbu o Imenovanju tela za ocenjivanje usaglašenosti.\nStandardima do energetske efikasnosti\nStandardi kao pomoć lokalnim samoupravama za primenu mera u Javnom pozivu Ministarstva rudarstva i energetike.


Vesti online / Vesti / Svet / EU usvojila novi sistem kontrole granica\nEU usvojila novi sistem kontrole granica\nMinistri Evropske unije zaduženi za evropske poslove odobrili su danas uspostavljanje novog sistema nadgledanja granica Unije, nazvan Jurošur (Eurosur). Tim sistemom koji treba da stupi na snagu u decembru, biće pooštrena kontrola spoljašnjih, kopnenih i vodenih granica "šengenskog" prostora.\nNovi sistem uvodi oštriju kontrolu granica u okviru EU\nOn će omogućiti zemljama članicama EU da razmenjuju operativne informacije i sarađuju međusobno i sa Fronteksom, evropskom agencijom koja koordiniše pogranične službe, kako bi se smanjio broj migranata koji ilegalno ulaze u EU.\nEvropski parlament već je dao načelno odobrenje za uspostavljanje Jurošura. Taj sistem će omogućiti brzu razmenu informacija među organima za nadglednaje granica i telima za potragu i spasavanje kao i razmenu informacija i saradnju sa trećim zemljama.\n"Jurošur će postati jedan od osnovnih sredstava EU da bi se izbegle na primer tragedije na moru kakve su događale u blizini ostrva Lampeduza", saopštili su evropski ministri.\nMeđutim, neki od poslanika sumnjaju u efikasnost Jurošura. "Ne treba nam novi sistem, već sistem za spasavanje imigranata na moru", rekla je nemačka poslanica iz redova Zelenih Franciska Keler u raspravi u Evropskom parlamentu.\nEvropski parlamentarci osudili su kažnjavanje kad je reč o spasavanju migranata na moru. U Italiji su tako ribari kažnjavani zato što su pomagali migrantima i to na osnovu nacionalnog zakona o ilegalnoj imigraciji.\nSpasavanje na moru spada u nadležnost samih država članica Evropske unije.\nSVET EU do novembra ukida kontrole u zoni Šengena


Globalne cijene sirove nafte će se odraziti i na tržištu BiH - Istinito.com - Ne budi ovca!\nPočetna > BIH > Ekonomija > Globalne cijene sirove nafte će se odraziti i na tržištu BiH\n17. Septembra 2019. Istinito211Leave a Comment on Globalne cijene sirove nafte će se odraziti i na tržištu BiH\n– Naime, nakon napada dronovima na dva naftna postrojenja kompanije Saudi Aramco u Saudijskoj Arabiji, uslijedilo je saopštenje saudijskog ministarstva energetike da se privremeno prekida proizvodnja na dvije pogođene lokacije. Najveća saudijska naftna kompanija je tako smanjila proizvodnju za 5,7 miliona barela na dan, što je skoro polovina cjelokupne proizvodnje Saudijske Arabije, odnosno pet odsto ukupne svjetske proizvodnje. Ovo je uzrokovalo značajan šok na tržištu i rast cijena sirove nafte početkom trgovanja na svjetskim berzama u ponedjeljak – saopšteno je iz ovog udruženja.\nIstiču da, uzimajući u obzir da BiH nije implementirala mjere iz Direktive EU 2009/119/EC, čiji je cilj obezbjeđenje dostupnosti nafte u slučaju krize, a koje se tiču obaveze držanja obavezne rezerve nafte i naftnih derivata, u količini minimalno 90 dana prosječnog neto uvoza ili 61 dana prosječne dnevne potrošnje, regulatori tržišta nemaju mogućnost da utiču na predstojeći rast cijena kao posljedice globalnog rasta cijena sirove nafte.\n– S druge strane, distributeri ne mogu da utiču na cijenu sirove nafte na globalnom tržištu, odnosno cijenu po kojoj se rafinerije od kojih zavise snabdijevaju ovom sirovinom, te posljedično nemaju značajan uticaj ni na veleprodajnu i maloprodajnu cijenu na BiH tržištu naftnih derivata – saopšteno je.\n– Ovim putem pozivamo sve relevantne institucije da, u cilju izbjegavanja sličnih situacija u budućnosti, zajedničkim snagama napravimo nove napore koje bi za cilj imale implementaciju mjera iz Direktive EU 2009/119/EC – dodaju.


Nagrađuju najboljeg studenta – Mladi Nikšića\nNagrađuju najboljeg studenta\nFondacija “Prof. dr Dragan Lajović” u skladu sa svojom misijom promocije preduzetničkog obrazovanja i permanentne edukacije raspisuje konkurs za dodjelu studentske nagrade najboljem svršenom studentu, iz oblasti biznisa i preduzetništva.\nNamjera Fondacije je da stimulišu mlade ljude koji se svojim trudom, zalaganjem i rezultatima bore za promociju preduzetništva kao kreativne djelatnosti ali i generatora daljeg rasta i razvoja, prenosi zuns.me.\nPravo učešća na Konkursu imaju svršeni studenti akademskih (osnovnih) studija, svih univerziteta u Crnoj Gori, koji su u redovnom roku diplomirali na programu koji je blizak oblasti biznis i preduzetništvo i koji su državljani Crne Gore.\nDokumenta se predaju isključivo u elektronskoj formi na mail adresu: fondacijadraganlajovic@gmail.com, do 15. novembra 2017. godine.


Košarkaši Napredak juniora poraženi u Subotici | RTK\nKada je Košarkaški klub Napredak Junior u pitanju, nažalost – ništa novo. Košarkaši Napredak juniora poraženi su u poslednjem, 14. kolu Druge lige B, u Subotici od lidera, ekipe Spartak Office Shoes sa 81:59 (28:10, 21:9, 14:23, 18:17).\nProtiv desetkovane ekipe Napretka Subotičamni su, očekivano, diminirali ispod oba obruča i naneli Kruševljanima i jedanaesti poraz u ovom prvenstvu. U ekipi Napretka najefikasniji je bio Šević sa 20 poena, Spasojević je postigao jedan manje, Radulović je dao 9, Trtović 7 i Vučetić 4 poena. Napredak Junior je sa tri pobede u prvenstvu ostao na pretposlednjoj poziciji na tabeli.\nPrethodno : Počinje drugo polugodište\nSledeće : Jesu li učesnici u saobraćaju u Kruševcu spremni za zimske uslove vožnje


Rat u Ankari i Istanbulu: Pokušaj puča u Turskoj - Nova Borba\nRat u Ankari i Istanbulu: Pokušaj puča u Turskoj\nU noći između petka i subote došlo je do pokušaja vojnog puča i žestokih sukoba u Turskoj kada je deo vojske zauzeo mostove u Istanbulu.\nTenkovi su izašli na ulice Istanbula i Ankare, a prema pojedinim navodima medija otvorena je i vatra na civile na ulici na više lokacija.\nPrema nepotvrđenim informacijama, pucano je na ljude koji su se odazvali pozivu predsednika Erdogana i izašli na Bosforski most u Istanbulu. Iz kancelarije tužilaštva navode da je najmanje 60 ljudi ubijeno tokom noći\nTurski mediji javljaju da se na ulicama čula pucnjava, da su bili blokirani mostovi, kao i da vlada apsolutni haos. Do pucnjave nešto posle pola tri došlo i na Taksim trgu u Istanbulu, a u njoj su učestvovale vojska i policija, javlja AP ističući da se čula i eksplozija.\nRojters javlja da je oko 30 turskih vojnika predalo oružje nakon što su ih pripandnici policije opkolili na Taksimu posle razmene vatre.\nKomandant istanbulske policije izjavio je da je 104 vojnika učestvovalo u pokušaju puča u Turskoj, javlja BBC.\nZvaničnik blizak kancelariji predsednika Erdogana izjavio je da je više od 50 vojnih zvaničnika uhapšeno, kao i da su velike grupe građana izvršile "građanska hapšenja".\nOsim toga, oni javljaju i da su vojnici upali u prostorije Dogan medijske grupe i prekinuli emotivanje CNN Turk, kao i da su upali u prostorije lista "Hurijet". Vojnici su ranije upali i u prostorije turske državne televizije, ali se u njoj, kako javljaju mediji, sada nalaze Erdoganove pristalice.\nSnimci na društvenim mrežama prikazuju haos, tenkove kako gaze civilna vozila, ali se vidi i kako ljudi nose ranjene.\nKako prenosi RT, tenkovska vatra se čula u blizini turskog parlamenta, a otvorena je vatra i na nebu. RT piše da je eksplozije kod parlamenta zapravo napad iz vazduha.\nVojni lovci nadleću grad i navodno je iznad Ankare oboren jedan vojni helikopter.\nErdoganov avion sleteo je na aerodrom u Istanbulu, a potom je tokom obraćanja izjavio da je napad čin izdaje, ali i "dar od Boga".\nMediji prenose da su njegove pristalice upale u državnu televiziju TRT koja je ponovo počela da emituje program. Nešto ranije u nju su upali pripadnici vojske I program je prekinut.\nSve je počelo kada su turske bezbednosne snage delom zatvorile Bosforski i Fatih most u Istanbulu, a u isto vreme su se i iznad Ankare čuli vojni avioni kako preeću i pucnjava, javlja AFP.\nTurska vojska je posle toga saopštila da je preuzela kontrolu nad državom.\nPremijer Jildrim je tada rekao da se trenutno ne može govoriti o državnom udaru, već o pobuni u vojsci i dodao da će platiti najvišu cenu odgovorni za to, preneo je turski list Hurijet.\nOglasio se i predsednik Redžep Tajip Erdogan koji je istakao da je puč organizovala manjina u vojsci.


Turska bombardovala kurdske položaje u severnom Iraku\nTurska je danas izvela vazdušne napade na položaje kurdskih pobunjenika u severnom Iraku samo nekoliko sati posle napada automobilom bombom u glavnom gradu Ankari, u kome je ubijeno 37 ljudi, javlja državna novinska agencija Anadolija.\nAgencija navodi da je devet borbenih aviona F-16 i dva F-4 bombardovalo 18 položaja pripadnika Radničke partije Kurdistana (PKK) u severnom Iraku, uključujući i u planinama Kandil, gde se nalaze vodje te grupe.\nPolicija je takodje izvela akcije u južnom gradu Adani i privela više osumnjičenih pobunjenike zabranjene Radničke partije Kurdistana (PKK), navodi agencija. Privatna agencija Dogan navodi da je najmanje 36 ljudi privedeno.\nTurski ministar zdravstva Mehmet Muezinoglu rekao je da je još troje ljudi umrlo noćas od povreda zadobijenih u sinoćnom napadu koji se dogodio u centru Ankara kod autobuske stanice. Time se broj mrtvih povećao na 37, dok je povredjeno najmanje 125 osoba.\nVisoki državni zvaničnik rekao je za AP da vlasti veruju da su napad izvršila dva napadača, jedan od kojih je bila žena, i da su ga izveli kurdski ekstremisti.\nOvo je drugi napad koji se pripisuje kurdskim ekstremistima u glavnom gradu Turske u proteklih mesec dana i predsednik Redžep Tajip Erdogan obećao je da će “baciti teroriste na kolena”.\nU samoubilačkom napadu automobilom bombom 17. februara napadnuti su autobusi sa vojnim osobljem, kada je ubijeno 29 ljudi. Kurdska militantna grupa koja je ogranak zabranjene pobunjeničke grupe PKK preuzela je odgovornost za taj napad.\nJučerašnja eksplozija dogodila se uoči najavljenog početka velikih vojnih operacija protiv ekstremista u dva uglavnom kurdska grada Juksekova, blizu granice s Irakom i Nusajbin, na granici sa Sirijom. Turske vlasti su prethodno u tim gradovima uvele policijski čas i izvela veliki broj tenkova oko njih, zbog čega su neki stanovnici napustili gradove.\nTurske vlasti uvele su policijski čas u nekoliko kriznih mesta na jugoistoku zemlje od avgusta da bi proterali ekstremiste povezane sa PKK, koji su u tim mestima podigli barikade, iskopali rovove i postavili eksplozive. Vojne operacije izazvale su zabrinutost da se krše ljudska prava i da je bilo desetine civilnih smrti. U borbama je takodje desetine hiljada ljudi raseljeno.\nProšle nedelje turska vojska završila je tromesečnu operaciju protiv ekstremista u istorijskom Sur kvartu u Dijarbakiru, najvećem gradu na uglavom kurdskom jugoistoku zemlje. Vlasti su ublažile policijski čas juče u nekim ulicama i jednom delu Sura, ali je opsada i dalje na snazi.\nTurska, SAD i Evropska unija smatraju PKK terorističkom organizacijom. Krhki mirovni proces izmedju PKK i turske vlade propao je u julu i ponovo su počeli sukobi izmedju dve strane.\nNovi napad u Ankari


16. 11. 2016 |\nKako ne bismo dospeli na listu zemalja u kojima je gotovo polovina dece gojazna, potrebno je da danas razmišljamo o budućnosti mališana.\nIpak, savremen način života roditeljima nameće puno obaveza i čini se da je vremena za sport i rekreaciju sve manje. Deca u školama nisu dovoljno aktivna, a roditeljima je, nekada potpuno opravdano, najlakše da decu okupiraju video igricama, crtanim filmovima i drugim aktivnostima koje ne aktiviraju telo. Istovremeno, pritisak i teorija o zdravoj ishrani je pregršt, te je sve više porodica koje svoju ishrani baziraju na konzumaciji takozvanih „super hrana“, bobica, semenki ili drugih „trendi“ proizvodima.\nU moru različitih informacija i modernih načina ishrane, važno je da roditelji znaju da je zdrava raznovrsna ishrana ona koja telu obezbeđuje sve potrebne sastojke da obavlja svoje redovne funkcije. To može biti i čokolada i neki napitak, ali ukoliko se konzumiraju umereno i ukoliko su praćeni svim ostalim hranljivim sastojcima (vitaminima, mineralima, belančevinama, mastima i ugljenim hidratima) koje pokreću organizam.\nTakođe, nije neophodno da deca treniraju u organizovanim klubovima koji podrazumevaju mesečne članarine. Potrebno je da deca što više trče, igraju se loptom, voze bicikl ili budu aktivna na snegu. Sve to se svakako preporučuje i odraslima. Sasvim solidne rezultate možete ostvariti malo bržim hodom oko pola sata dnevno ili oko 150 minuta nedeljno.\nTagovi :fizička aktivnost, gojaznost, igra na otvorenom, kognitivne sposobnosti, telesna masa, učenje\nKako deca zapravo uče i kako roditelji mogu da ih usmere?\nŠta je ključno za dugovečnost? Ishrana, fizička aktivnost ili dobar san?\n“Pešbus” i “Bicivoz” slovenačke osnovce podstiču na aktivan put do škole\nMeksiče država Oaksaka zabranila je prodaju zaslađenih napitaka i visokokalorične hrane(grickalica) deci, kao meru u borbi protiv gojaznosti, prenosi Guardian. Ovim zakonom, kojim sleduju velike novčane kazne i moguće zatvaranje...\nKorona u drugom naletu u Srbiji zaista napada sve mlađu i mlađu populaciju, a stigao je i do najmlađih! Čak troje mališana uzrasta od pet od 15 godina bilo je...\nDr Kon o bazenima: Čuo sam zamisao da se smanji broj ljudi na bazenima, ali ne znam kako bi se to sprovelo. Najteži su vikendi kada je najveća navala, pogotovo...\nInfektolog prof. dr Mijomir Pelemiš govorio je na konferenciji za novinare da li bi deca u vrtićima trebalo da nose maske. – Moraju svi da ih nose. Nažalost, moraju i...


Novi zakon za efikasniju borbu protiv kriminala i korupcije - Ekonomske Vesti\nNovi zakon za efikasniju borbu protiv kriminala i korupcije\n7. nov. 2015 Andrija Matić 0 Comments EK, Evroleks komisija, korušcija, kriminal, Ministarstvo pravde, Nikola Selaković, OEBS, zakon\nMinistar pravde u Vladi Republike Srbije Nikola Selaković izjavio je danas da je sačinjen poseban zakon o organizaciji nadležnosti državnih organa u borbi protiv organizovanog kriminala i korupcije i da čeka mišljenja nadležnih ministarstva i eksperta Evroleks komisije.\nSelaković je tokom boravka u Novoj Varoši rekao da se Ministarstvo pravde trudilo da u zakon unese sve ono što je potrebno da se, odmah nakon usvajanja u Skupštini, počne sa primenom.\nZakon predviđa da se u okviru četiri viša javna tužilaštva, za četiri apelacije – beogradsku, nišku, novosadsku i kragujevačku – formiraju posebna odeljenja i pri Višim sudovima i pri Tužilaštvima, kao i da tužioci mogu da organizuju udarne grupe, timove u kojima će pored njih biti i policajci, finansijsko-ekonomski forenzičari, predstavnici Uprave carina, Uprave za sprečavanje pranja novca, Narodne banke i Poreske uprave, naveo je Selaković.\nPrema njegovim rečima, to su organi koji mogu da pomognu u razotkrivanju slučajeva finansijskog i privrednog kriminala.\nMinistar je ocenio da je hroničan problem pravosuđa u Srbiji to što se krivična dela korupcije, finansijskog i organizovanog kriminala, sporo procesuiraju.\nMalo je pravosnažnih sudskih presuda, a imamo i maratonske procese. Ta situacija se može promeniti formiranjem ovakvih timova, ali i specijalizacijom rada tužilaštava. Podršku u tom poduhvatu nam pružaju OEBS i Evropska komisija, koji imaju ideju o srpskom modelu koji bi bio dobar i za sve zemlje u okruženju, rekao je Selaković.\n← U renoviranim halama smeštaj za 1.000 migranata\nUhapšena tri lica zbog posedovanja falsifikovanog novca →\nEK: Nastavak slabog ekonomskog rasta Francuske\n6. nov. 2014 Andrija Matić Komentari su isključeni na EK: Nastavak slabog ekonomskog rasta Francuske\nRadulović: Premijer „zaboravio“ na Zakon o poreklu imovine\nVlada Srbije će sarađivati sa EK po žalbi za damping\n10. jul. 2016 Andrija Matić 0


Američki ambasador: Sirija treba da ostane celovita - Sputnjik Srbija\n06:43 15 Jun 2021\nAmerički ambasador: Sirija treba da ostane celovita\n16:10 30.10.2015 (osveženo 16:14 30.10.2015) Preuzmite kraći link\nVašington se slaže s Moskvom da je neophodno očuvati Siriju kao celovitu i laičku državu, kao i sa time da narod Arapske Republike treba sam da odluči o svojoj sudbini na izborima, izjavio je američki ambasador u Moskvi Džon Teft.\nPromena politike: Vašington više ne traži ostavku Asada\n„Slažemo se da je potrebno političko rešenje za taj užasni građanski rat koji traje već pet godina. Slažemo se da treba sprečiti dalja osvajanja Islamske države i drugih ekstremističkih grupa. Slažemo se da treba očuvati sirijsku državu i državne institucije i očuvati Siriju kao celovitu državu“, naveo je Teft, odgovarajući na pitanja korisnika socijalne mreže VKontakte.\nOn je dodao i da deli mišljenje da sirijski narod treba da odluči o svojoj sudbini na slobodnim i pravičnim izborima.


Završen Big Deal projekat - Biznis i Finansije\nHome\tVestiPolitika i društvo\tZavršen Big Deal projekat\nStudenti beogradskog pravnog fakulteta su pobednici ovogodišnjeg Big Deal projekta čiji cilj je bilo prenošenje praktičnog znanja iz oblasti kompanijskog prava studentima pravnih fakulteta u Srbiji, i to kroz simulaciju M&A transakcija (kupovina/preuzimanje privrednih društava). Takmičenje je ove godine organizovano od strane advokatske kancelarije Janković, Popović i Mitić.\nBig Deal je u odnosu na prošlu godinu unapređen, tako da su studenti pored izučavanja same dokumentacije preduzeća koje je hipotetički strani investitor trebalo da kupi, imali prilike da se susretnu sa konkretnim problemima koji se dešavaju unutar samih kompanija i da ih rešavaju u gotovo realnim uslovima. Takvom simulacijom studenti su imali realnu priliku da vide šta ih čeka nakon završetka studija i da li zaista žele da svoju karijeru nastave u pravcu kompanijskog prava. Kako bi uslovi bili što realniji, celokupna komunikacija je bila na engleskom jeziku i sami pregovori su tekli takođe na engleskom jeziku.\nZa sledeću godinu najavljeno je dodatno proširenje projekta.


Selaković sa predstavnikom OEBS-a za slobodu medija | Happy BSC portal\nMinistar spoljnih poslova Srbije Nikola Selaković sastao se danas u Stokholmu sa predstavnikom OEBS-a za slobodu medija Terezom Ribeiro.\nMinistar Selaković je u razgovoru istakao da Srbija pridaje veliki značaj pitanjima slobode medija i bezbednosti novinara, kao i saradnji sa OEBS-om u ovim oblastima.\nSelaković je sagovornicu upoznao sa sadržajem nacionalne Strategije razvoja sistema javnog informisanja za period od 2020. do 2025. godine, i koracima koji se preduzimaju u okviru Akcionog plana za njeno sprovođenje, saopštilo je Ministarstvo spoljnih poslova.\nU izradi ovih dokumenata, Srbija je, kako je podsetio, dobila značajnu ekspertsku pomoć OEBS-a, na čemu smo veoma zahvalni.\nSelaković se posebno osvrnuo na delovanje Radne grupe za bezbednost i zaštitu novinara, koja je formirana sa zadatkom da podigne efikasnost reagovanja u slučajevima napada na novinare.\nMinistar je istakao da je na inicijativu Radne grupe uspostavljena sigurna telefonska linija za prijavljivanje pretnji i napada na novinare, kao i da je u cilju efikasnije zaštite novinara republički javni tužilac naložio hitnost u postupanju u svim slučajevima krivičnih dela kojima je ugrožena bezbednost novinara i medijskih radnika.\nNajavio je, takođe, i izmene i dopune Krivičnog zakonika sa ciljem unapređenja krivično-pravne zaštite novinara i zaštite slobode izražavanja, a sagovornicu je informisao o predstojećem referendumu o promeni Ustava u domenu pravosuđa.\nSelaković je ukazao i na problem ubijenih i nestalih novinara na Kosovu i Metohiji i činjenicu da godinama, i pored međunarodnog prisustva na terenu, nije učinjeno gotovo ništa kako bi odgovorni bili kažnjeni, a sudbina onih za kojima se i dalje traga bila rasvetljena.


► Turska policija rasterala demonstrante koji su odavali počast ubijenom\nDemonstranti su se okupili u blizini parka u centru Ankare, gde je Etem Sarisuluk 1. juna 2013. zadobio udarac u glavu, a od posledica udarca umro je u bolnici 14 dana kasnije.\nAgencija Anadolu je prenela da su vlasti navele da je skup nezakonit, te da je policija rasterala demonstrante nakon što su odbili da se raziđu.\nJedan policajac kasnije je osuđen za njegovo ubistvo.\nProtesti u maju i junu 2013. godine počeli su u Istanbulu protiv rušenja parka Gezi, da bi nakon toga prerasli u milionske proteste u više gradova širom Turske protiv vlasti i autoritarnog vođstva predsednika Redžepa Tajipa Erdogana.\nDesetine ljudi ubijene su u protestima, a hiljade su povređene.\nDemokratska stranka zahteva od vlasti Srbije hitno razotkrivanje, identifikovanje i procesuiranje pripadnika policije, parapolicijskih snaga i ostalih učesnika u prebijanju, upotrebi prekomerne...


“BH-gas” kršenjem ustava želi da sačuva monopolističku poziciju u BiH - Opcija\n“BH-gas” kršenjem ustava želi da sačuva monopolističku poziciju u BiH\n28-12-2017 Biznis, Vijesti\n“BH-Gas” ne poštuje odluke i procedure Agencije za energetiku Srbije u vezi sa tarifama i zakupom kapaciteta i krši Ustav BiH ne dozvoljavajući preduzeću “Gas-Res” da isporučuje gas potrošačima u Istočnom Sarajevu, želeći da tako očuva monopolističke i protivpravne pozicije u BiH, saopšteno je iz preduzeća “Gas-Res” Banjaluka.\n“S obzirom na bezuspješne pokušaje `Gas-Resa` da mu bude omogućeno isporuka gasa u Istočno Sarajevo, trebalo bi primijeniti princip reciprociteta i stopirati transport gasa za Sarajevo i `BH-Gas` gasovodom kroz Republiku Srpsku sve dok se `Gas-Resu` ne omogući prodaja i transport gasa za Istočno Sarajevo”, navode u ovom preduzeću i dodaju da “BH-Gas” Sarajevo ne priznaje ni Regulatornu komisiju za energetiku Republike Srpske.\nIz “Gas-Resa” ističu da “BH-Gas” i Vlada Federacije BiH, ne dozvoljavajući isporuku gasa potrošačima u Istočnom Sarajevu, krše član Ustav BiH kojim se garantuje nesmetan i slobodan promet robe, usluga i kapitala.\nU preduzeću “Gas-Res” navode da je transport gasa i zakup kapaciteta za Federaciju BiH /FBiH/ povezan i sa gasnim subjektima u Republici Srpskoj.\n“Transport gasa od Horgoša, na granici Srbije i Mađarske, do Zvornika, odnosno graničnog prelaza Karakaj, `BH-Gas` plaća `Srbijagasu` tri puta manje nego što to plaća `Gas-Res` u cijeni transporta koju `Srbijagas` naplaćuje od `Gasprom eksporta`”, navodi se u saopštenju.\nBrojčano to je 9,17 dolara za 1.000 metara kubnih za “BH-Gas”, a za “Gas-Res” 27,82 dolara za 1.000 metara kubnih.\n“Na relaciji od Zvornika do Kladnja, dugoj 40 kilometara, `BH-Gas` ne plaća preduzeću `Sarajevo gas` iz Istočnog Sarajeva koji je vlasnik tog dijela gasovoda”, dodaje se u saopštenju.\nTu trostruko veću cijenu transporta “Gas-Res”, odnosno “Gasprom eksport”, plaćaju “Srbijagasu” od početka isporuka u julu 2015. godine do danas.\nPrema navodima “BH-Gasa”, novim dogovorom sa “Srbijagasom” cijena transporta za njih će biti povećana za 30 odsto, odnosno sa devet na 12 dolara za 1.000 metara kubnih, što je skoro dva i po puta niža cijena od transporta gasa koju plaća “Gas-Res”.\nS obzirom na to da “BH-Gas” stalno potencira da im, osim ruskog gasa trebaju i drugi dobavljači, “Gas-Res” postavlja pitanje zašto ne realizuju planirane i odobrene interkonekcije – Zagvozd /Hrvatska/- Posušje – Novi Travnik sa odvojkom za Mostar, jer do Travnika imaju izgrađenu i praznu mrežu?\n“Sigurno je lakše držati konferencije za novinare nego realizovati nove interkonekcije i poštovati odluke regulatornih agencija Srbije i Republike Srpske koje su utvrdile postupke i tarife po energetskim pravilima koja vladaju u Evropi”, navode u “Gas-Resu”.\nIz “Gas-Resa” naglašavaju da, uprkos stalnom isticanju ugroženosti od Republike Srpske i Srbije, monopol “BH-Gasu” omogućava komotno finansijsko poslovanje što je vidljivo iz njihovih finansijskih izvještaja za 2016. godinu.\n“BH-Gas” objavio je saopštenje povodom izjave direktora “Srbijagasa” Dušana Bajatovića da ovo preduzeće u narednoj godini planira interkonekciju prema Hrvatskoj i Republici Srpskoj, te da će se Sarajevo morati opskrbljivati iz Srbije.\nU “BH-Gasu” navode da “Republika Srpska, za razliku od Srbije nije država, niti međunarodni subjekt prava”, te da “izjavljivati da će Sarajevo nešto morati predstavlja direktni atak na suverenitet jedne države”.


NEDELJNI PREGLED VESTI IZ ZEMLJE I SVETA SA KLASNIH POZICIJA 08.03.2020.\nCRVENU ZVEZDU OSNOVALI KOMUNISTI\nU sredu 4.marta Sportsko društvo Crvena zvezda iz Beograda proslavilo je 75. godina svog postojanja. To sportsko društvo osnovano je 4. marta 1945. godine na inicijativu Ujedinjenog saveza antifašističke omladine.\nČitavom akcijom osnivanja Sportskog društva Crvena zvezda, posebno fudbalskim klubom, rukovodio je Slobodan Penezić Krcun, visoki funkcioner Komunističke partije Jugoslavije. Osnivačka skupština je održana u sali koju su krasile fotografije Josifa Visarionoviča Staljina, lidera Sovjetskog Saveza i Josipa Broza Tita lidera socijalističke Jugoslavije. Crvena zvezda je osnovana kao potpuno novi klub koji nije niti pravni naslednik niti nastavljač tradicije nekog od klubova osnovanih pre Drugog svetskog rata.\nNavođenje svih iznesenih podataka je veoma važno kako bi se zapušila usta neznalicama poput sportskog novinara Milojka Pantića i drugim falsifikatorima koji Crvenu zvezdu i njene osnivače pokušavaju da prikažu kao pripadnike i pristalice nakon NOB-a i socijalističke revolucije razvlašćene eksploatatorske građanske klase. Bez obzira na uzaludne pokušaje reakcionara raznih boja da izvrše reviziju istorije i kada je reč o sportu u SFRJ ništa ne može promeniti činjenicu da su Crvenu zvezdu osnovali komunisti a stadion fudbalskog kluba podigla omladina dobrovoljnim radom. Upravo zbog toga je i dobila ime Crvena zvezda.\nRedakcija “Glasnika” navijačima Crvene zvezde čestita jubilej, 75. godina osnivanja tog sportskog društva!\nNATO ODMAH RASFORMIRATI, A NE KANDIDOVATI ZA NOBELA\nKriminalna vojna formacija NATO nalazi se među 317 kandidata za ovogodišnu Nobelovu nagradu za mir. Iza kandidature NATO-a stoje neki poslanici vladajuće konzervativne partije Desnice koji smatraju da taj vojni savez svojim višedecenijskim postojanjem” preventivno deluje protiv izbijanja sukoba u svetu, pogotovo u vreme hladnog rata i postojanja nekadašnjeg Sovjetskog Saveza”.\nPrema predlagačima, zahvaljujući NATO “u Evropi duže od 70 godina vlada mir”, mada je, kako navodi jedan od njih, za njegovo “postizanje i održavanje, neophodno i neminovno da se povremeno primeni vojna moć i otpočne rat”.\nRedakcija “Glasnika” ističe da se radi o sramnom i grozomornom predlogu koji za cilj ima da opravda zločinačke vojne intervencije NATO širom sveta. NATO je najveći ratni zločinac i izazivač velikog broja ratova zarad interesa zapadnog imperijalizma pa je tako predlog da taj ubilački vojni savez dobije Nobelovu nagradu za mir podjednako besmislen i smešan. NATO je neprijatelj mira i čovećanstva i kao takav ne zaslužuje bilo kakvu nagradu već samo najoštrije kritike i prezir.\nRedakcija “Glasnika” podseća da NATO zarad ekspanzionističkih i pljačkaških interesa zapadnog imperijalizma pod okupacijom drži južnu srpsku pokrajinu Kosovo i Metohiju a na njenoj teritoriji je izgradio najveću vojnu bazu na Balkanu, Bondstil. NATO je mučki i kukavički koristeći brojčanu i tehničku premoć izvršio agresiju na Saveznu Republiku Jugoslaviju 1999. godine kako bi je razbio i oteo Kosovo i Metohiju. NATO je zarad ekspanzionističkih i pljačkaških interesa zapadnog imperijalizma razbio našu domovinu Socijalističku Federativnu Republiku Jugoslaviju. NATO sprovodi teror nad slobodoljubivim zemljama, narodima i pokretima širom sveta zarad prljavih i gramzivih interesa multinacionalnog kapitala.\nZbog svega navedenog zločinačku udarnu pesnicu zapadnog imperijalizma NATO hitno treba rasformirati a nikako ga podlo predlagati za Nobelovu nagradu za mir.\nPROGRESIVNE ZEMLJE SVETA NE PRIZNAJU LAŽNU “NEZAVISNOST” KOSOVA\nNakon što su vlasti države Sijera Leone doneli odluku o povlačenju priznanja Kosova 96 zemalja članica Ujedinjenih nacija ne priznaje nezavisnost Kosova dok njih 92 priznaju.\nRedakcija “Glasnika” sa ponosom ističe da sve progresivne zemlje u svetu kategorički istupaju protiv lažne “nezavisnosti” Kosova i da je nijedna jedina ne priznaje.\nSvih pet preostalih socijalističkih država u svetu, nakon raspada Sovjetskog Saveza i grozomorne izdaje Mihaila Gorbačova, su protiv “nezavisnosti” Kosova”. To su Kina, Vijetnam, Laos, DNR Koreja i Kuba.\nJedina zemlja sa antiimperijalističkim vlastima u Evropi, Belorusija ne priznaje “nezavisnost” Kosova. Države sa levičarskim vladama u Južnoj Americi, Venecuela i Nikaragva takođe ne priznaju Kosovo kao ni antiimperijalističke vlasti u Siriji, kao i u Npealu, gde su takođe komunisti na vlasti.\nOvo jasno pokazuje da sve progresivne zemlje sveta dobro znaju i shvataju da je Kosovo i Metohija okupirano od strane zapadnog imperijalizma, sa kojim zbog njegove agresivne politike zarad pljačkaških interesa krupnog kapitala i same imaju problema, i izražavaju svoju solidarnost sa Srbijom kojoj je nepravedno otet deo njene terirorije.\nRedakcija “Glasnika” koristi i ovu priliku da od okupatorskih NATO trupa zatraži da odmah napuste teritoriju Kosova i Metohije kao i da se ona odmah vrati u sastav njene matice Srbije.\nDALJE RUKE OD POŠTENOG I UZORNOG DIREKTORA\nDržava sudski goni direktora jednog aleksinačkog javno-komunalnog preduzeća zbog toga što je radnicima, navodno, nezakonito povećavao platu da bi dostigli zakonski minimalac.\nU optužnom predlogu Višeg javnog tužilaštva navodi se da je direktor “Komunalnih usluga”Budimir Marković oštetio firmu za 10 miliona dinara u periodu od 2014. do 2017, u vreme takozvanih mera štednje. Aleksinački komunalci sa druge strane bezrezervno podržavaju svog direktora. “On je podigao preduzeće koje je propadalo. E, sad to nekom ne odgovara, a kome ne odgovara – nekom u opštini“, kaže radnik Dragan Jojić.\nJojić je jedan od osamdesetak radnika, koliko ih je organizovano došlo iz Aleksinca u niški Viši sud. Najpre su popunili najveću salu ove institucije, a potom ispred suda rekli: “Želimo da kažemo da ćemo da organizujemo i štrajk upozorenja, da ćemo da idemo pred opštinu, jer to ne može tako.”Ivan Milićević, jedan od okupljenih radnika iz Aleksinca, ističe da sada prima 23.000 dinara, što je ispod minimalca, kao i da kod drugog direktora nije primao platu šest meseci.\nDirektor Budimir Marković nije hteo pred kamere, ali je pred sudom rekao da je opštinski budžetski inspektor od njega tražio da snizi plate za 10 odsto u doba “mera štednje”, što kod većine nije bilo moguće, jer su im plate već bile oko minimalnih. Pošto su, pojasnio je, imali sopstvenu zaradu, u skladu za Zakonom o javnim preduzećima dotirali su zarade do “minimalca”, kako bi legalno poslovali.\nRekao je da je menadžment takvo uputstvo dobio i od Ministarstva rada, pa optužbe smatra neosnovanim, a branilac Markovića Zoran Mitić ukazuje na više nelogičnosti u predlogu koji direktora tereti, baziranom na izveštaju budžetske inspekcije Aleksinca. “Skupština opštine je dozvolila isplatu tih plata, a sada se direktor preduzeća goni da je isplatio plate protivno zakonu“, ističe Mitić.\nRadnik JKP “Komunalne usluge” i odbornik Skupštine opštine Aleksinac, Bratislav Disić, smatra da je neko “bacio šapu” na preduzeće. “Ako je svake godine 18 miliona dinara dobitak, a imamo i te mašine…Neko izgleda želi da privatizuje preduzeće i da nas najure”, strahuje on.\nRedakcija “Glasnika” ocenjuje da je sudski proces koji se vodi protiv Budimira Markovića sraman ali podjednako i apsurdan ali i da pokazuje svu besmislenost i štetnost odluke bružoaskih proimperijalističkih vlasti da svojevremeno smanje plate i penzije za 10 odsto, čime je ugrožena egzistencija radnog naroda Srbije. Umesto da bude pohvaljen i nagrađen kao odgovoran i pošten rukovodilac koji vodi računa o svojim zaposlenim Markoviću se sudi kao kriminalcu.\nRedakcija “Glasnika” zahteva da se sramni sudski postupak protiv uzornog direktora JKP “Komunalne usluge” u Aleksincu odmah obustavi kao i da se spreči eventualna privatizacija tog preduzeća.


Najveća kompanija za rezervaciju smeštaja pod istragom: Koliko su se ugradili na osnovu poreza? - Biznis Telegraf.rs - mediji.net\nNajveća kompanija za rezervaciju smeštaja pod istragom: Koliko su se ugradili na osnovu poreza? - Biznis Telegraf.rs\nOva kompanija navodno je utajila 153 miliona evra poreza\nBooking, onlajn platforma za pronalaženje smeštaja, trenutno je pod istragom italijanskih vlasti zbog utaje više od 150 miliona evra poreza.\nOva kompanija, inače registrovana u Holandiji, u periodu od 2013. do 2019. godine navodno je utajila 153 miliona evra poreza, saopštili su predstavnici finansijske policije iz italijanskog grada Đenova.\nZa pomenutih šest godina, Booking je, prema podacima finansijske policije, u mediteranskoj zemlji zaradio 700 miliona...\nDETALJNI USLOVI ZA ODLAZAK NA MORE: Evo u koje države možemo "bez muke" - u nekima ipak uvedene STROGE MERE i za decu\nSezona odmora samo što nije počela.\nSvi koji planiraju da se upute na letnje destinacije poput Grčke, Turske, Egipta ove godine, a ukoliko nisu vakcinisani, jedan od uslova je obavezan PCR test.PCR testiranje na lični zahtev može se obaviti u institutima i zavodima za javno zdravlje, ali ne i u privatnim klinikama u Srbiji.Može se...\nDo sada ste verovatno i sami primetili da sve postaje skuplje. Od nameštaja, preko polovnih automobila, od pečenja do govedine, potrošačke cene su od januara neprekidno rasle kako se ekonomija oporavlja.Tako je u Americi, Evropi, Srbiji...Posledice korone bi svet tek mogao da oseti, kroz...\nBERLIN – Nemačka je sa „crvene liste” zemalja rizičnih za putovanja zbog koronavirusa danas skinula Srbiju, kao i druge zemlje Zapadnog Balkana. Robert Koh institut (RKI), zbog opadajućeg broja novih slučajeva infekcije koronavirusom, sa liste rizičnih zemalja skinuo je više zemalja, među kojima su...\nNemačka je sa „crvene liste” zemalja rizičnih za putovanja zbog korone danas skinula nekoliko država i regiona, prenosi Tanjug. Među tim zemljama su SAD, Kanada, Švajcarska, Austrija i neki regioni Grčke, saopštio je Institut za zarazne bolesti Robert Koh, preneo je Rojters. Nova pravila za...


Najviše odgovora pod B - TRAVEL BOUTIQUE\nZa vas je egzotika upoznavanje nove kulture, hramova, predela, životinjskih i biljnih vrsta. Istraživanje i nova saznanja čine za vas idealan začin, a aktivnost i skitanje je nešto što će učiniti vaš odmor uzbudljivim i nezaboravnim. Izdvajamo četiri destinacije koje predstavljaju odmor po vašoj meri:\nBali je ostrvo koje zadivljuje svojom lepotom kako prirode tako i ljudskih tvorevina sagrađenih još u minulim vekovima. Na ovom ostrvu, koje je potpuno odolelo globalizaciji i modernizaciji, još uvek se živi po pravilima koja se decenijama nisu menjala. Posebnu priču na Baliju predstavljaju ekskurzije ka unutrašnjosti ostrva: pirinčana polja, najstariji budistički hramovi, biljne i životinjske vrste. Ostrvo beskrajne lepote obojene tradicijom očaraće vas svojom posebnošću!\nŠri Lanka se ponosi svojom dugom i šarenom istorijom koja datira preko 3.000 godina i smatra se jednom od najdužih dokumentovanih istorija u svetu. Cejlon (stari naziv) je bio centar budističke religije i kulture u antičkom dobu, a jedan je od retkih preostalih prebivališta budizma u Južnoj Aziji. Kulturno bogatstvo Šri Lanke može se pripisati prisustvom različitih zajednica na ostrvu: ovde su svoje tragove ostavili Indijci, Portugalci, Holanđani i Britanci, stvarajući zajedno jednu divnu mešavinu sačinjenu od drevnih gradova, spomenika i kolonijalne arhitekture. Hram Budinog zuba, plantaža čajeva, sirotište slonova samo su neke od atrakcija koje vam nude jedinstvena iskustva!\nTajland je poznat kao zemlja orhideja, mističnih reka, nepreglednih tropskih šuma, raskošnih hramova i susretljivih i znatiželjnih ljudi širokog osmeha. Na Tajlandu možete uživati u atraktivnoj poseti drevnim budističkim hramovima, poseti bogatoj farmi leptira i kaskadnim vodopadima Hin Lat u kojima se možete i okupati, obilascima farmi krokodila, popularnom istraživanju plodnih dolina na leđima slona ili izuzetno povoljnoj kupovini na “noćnoj pijaci”. I Thai masaža je nezaobilazan detalj na putovanju, kao i egzotična thai kuhinja i uživanje na mnogobrojnim plažama.\nKenija je zemlja gde priroda nije štedela, o čemu svedoče nacionalni parkovi i prirodni rezervati koji su prepuni fascinantnim biljnim i životinjskim svetom. Upravo obilazak ovih obeležja podrazumeva putovanje u Keniju. Najbolji safari na svetu, gde se životinje mogu videti u svom potpuno prirodnom staništu na svega nekoliko metara, stabla baobaba, egzotične pijace prepune aromatičnih biljki, sela koja „stoje u vremenu“, vrela tropska klima – upravo su ono što samo Kenija može ponuditi svojim posetiocima.


Honor 9X uskoro na srpskom tržištu - sanitetskiprevoz24.rs\nKompanija Honor danas je objavila da će njen najnoviji model pametnog telefona, Honor 9X, od naredne nedelje biti dostupan na tržištu Srbije. Opremljen trostrukom kamerom rezolucije 48MP i FullView ekranom dijagonale 6.59 inča, ovaj smartfon korisnicima nudi odlične performanse po pristupačnoj ceni.\nPrednju stranu uređaja karakteriše masivni FullView ekran dijagonale 6,59 inča, za čiju izradu je korišćena tehnologija koja podrazumeva odsustvo bilo kakvog „ureza“ (notch) koji bi mogao da ometa korisnika prilikom gledanja sadržaja i korišćenja telefona. U pitanju je jedan od najvećih LCD ekrana na HONOR pametnim\ntelefonima, koji zauzima čak 91 odsto prednje površine telefona.\nSelfi kamera smeštena je malom „periskopu” koji promalja „nos” kada poželite da slikate sebić – ovakvu tzv. Pop-up selfie kameru smo već imali prilike da vidimo kod modela Huawei P Smart Z i\nmišljenja smo da predstavlja neuporedivo elegantnije rešenje od useka u vrhu ekrana.\nNeke od drugih bitnih karakteristika uređaja su:\n• Dualno 3D zakrivljeno staklu sa okvirom debljine 8,8mm\n• Čipset HiSilicon Kirin 710F (Octa-core)\n• 3,5mm konektor za slušalice\n• Pop-up selfi kamera\n• Baterija kapaciteta 4.000 mAh\n• 128 GB internog skladišnog prostora, koji može biti proširen\nmicroSD karticom kapaciteta do 512 GB\nHonor 9X će biti dostupan u maloprodaji po ceni od 33,990 RSD, dok će se kod mobilnih operatera u ponudi naći do kraja novembra.\nPreviousPrevious post:Preterana kupovina preko interneta je mentalni poremećajNextNext post:Žene koje se bave ovim zanimanjima u velikom su riziku od bolesti srca


Migranti iz Đevđelije kreću za Srbiju! (Video)\nM. D. 21. avgusta 2015. 15:54\nMakedonske vlasti su dozvolile migrantima sa železničke stanice u Đevđeliji da pređu u Srbiju i za njih je obezbeđen vanredni voz.\nTo je učinjeno u dogovoru sa UNHCR, iako je zvanično Skoplje prethodno nameravalo da migrante vrati u Grčku.\nSa ovom grupom migranata – izbeglica sa Bliskog istoka koji su u Makedoniju ušli pre proglašenja vanrednog stanja uz graničnom pojasu granice s Grčkom, policija se danas sukobila u pokušaju da ih nasilno vrati u Grčku.\nU tom okršaju je, prenose lokalni mediji, nožem ranjen jedan policajac, a povređeno je i osam migranata, među kojima i jedno dete.\nMakedonske vlasti su danas najavile da će ubuduće ulazak u Makedoniju biti dozvoljen samo ograničenom broju migranata iz „ranjivih kategorija“.\nHiljade ljudi na ulicama zbog migranata: Upadaju nam u kuće, deci…\nMakedonska policija suzavcem rasteruje izbeglice, osmoro povređeno\nNa makedonsko-grčkoj granici vlada pravi haos, makedonska vojska i policija su blokirali granične prelaze, ogradila ih bodljikavom žicom, a migrate potiskuju suzavcem i šok bombama, što kod izbeglica sa Bliskog istoka, uglavnom iz Sirije i Avganistana, stvara tenzije pa su sve učestaliji incidenti u kojima ima i povređenih.\nMakedonska vlada proglasila je juče vanrednu situaciju na južnom i severnom graničnom pojasu, kako bi zaustavila ogroman talas migranata, a tim povodom danas se oglasila Evropska komisija istakavši da zvanično Skoplje ima pravo da se štiti od ilegalne migracije.\n„Makedonija ima pravo da u skladu sa međunarodnim zakonima kontroliše lica koja žele da uđu na njenu teritoriju i da zabrani ulaz onima koji ne ispunjavaju kriterijume“, saopštila je pres služba evropskog komesara za proširenje Johanesa Hana.\nMakedonski državni vrh danas se nije oglasio. Premijer Nikola Gruevski je juče, nakon odluke o uvođenju vanredne situacije, rekao da pitanjem migranata treba da se bavi Evropska unija, a zvaničnik MUP-a Ivo Kotevski je optužio Grčku, koja je članica EU, da ne kotnroliše granicu prema Makedoniji, već da naprotiv samo organizovano prebacuje migrante.\nU redovima po jedan, oni prvo vade potvrde za privremeni boravak, pa zatim uzimaju kartu koja koja ih košta oko 600 denara (300 dinara). Deo njih nastavlja autobusima do Skoplja, a neki taksijem idu direktno za tabanovce što ih košta između 100 do 200 evra za četvoro.\nSpecijalne policijske snage su se rano jutros rasporedile duž same granične linije i postaville bodljikavu žicu sa obe strane pruge kojom nadolaze velike grupe migranata.\nSve to je podiglo tenzije među migrantima koji sedeći ili ležeći blokiraju međunarodnu železničku prugu, pa je železnički saobraćaj između Makedonije i grčke od juče u prekidu.\nNa ničijoj zemlji se od juče nalazi hiljade izbeglica. Komesarijat za izbeglice je tražio od makedonske vlade da migrantima obezbedi smeštaj, a jedino utočište je u Đevđeliji koje je može da primi svega 200 njih.\nMSP: Ne ići na prelaz Đevđelija, ne primati migrante u kola\nMinistarstvo spoljnih poslova Srbije saopštilo je danas, s obzirom na problem pojačanog talasa migranata, da ne preporučuje srpskim državljanima korišćenje graničnog – železničkog prelaza Đevđelija/Idomeni, gde se trenutno nalazi više hiljada izbeglica sa Bliskog istoka.\nMinistarstvo je upozorilo državljane Srbije, koji nameravaju da putuju u Makedoniju, na mere opreza, posebno da ne primaju putnike – autostopere u prevozno sredstvo, jer se prema Krivičnom zakoniku Makedonije ovo može podvesti pod izvršenje krivičnog dela „krijumčarenje migranata“, za koje je predviđena višegodišnja zatvorska kazna.\nU saopštenju Ministarstva se podseća da je vlada Makedonije, zbog novog talasa migranata sa Bliskog istoka koji dolaze iz pravca Grčke, juče proglasila „kriznu situaciju“ u južnom i severnom graničnom pojasu zemlje.\nPrema raspoloživim informacijama diplomatsko – konzularnih predstavništava Srbije u Makedoniji i Grčkoj, ova odluka nije uticala na promene saobraćajnog režima na glavnim putnim pravcima i graničnim prelazima, osim što je trenutno primetno pojačano prisustvo vojske i policije.\nU saopštenju Ministarstva su navedeni i telefoni ambasade u Srbije u Skoplju: +3892/3129-298,+3892/3131-299,+3892/3128-422,+ 3892/3129-305, kao i generalnog konzulata u Solunu:+ 302310/244-265, + 302310/244-266, + 302310/244-267.\nPriključite se diskusiji o migrantima u Makedoniji.\nZavršen protest u Bihaću, za danas najavljen novi\nUdar na pravoslavlje po istom kalupu: Miraš preuzima štafetu od ukrajinskih…\nKolakušić: Ugledajmo se na Srbiju u borbi protiv korupcije\nUdar na pravoslavlje po istom kalupu: Miraš preuzima štafetu…


Smanos DS2300 cena, cene Srbija, prodaja Beograd Novi Sad Niš\nSmanos DS2300 cene\nBežični Smanos DS2300 Door/Window Contact ►... specifikacija\ncena od 1.499,00 do 7.994,00 din | prodavnica (3)\nDoor/Window Contact Smanos DS2300*4\nBežični Smanos DS2300 Door/Window Contact\nEPonuda nije internet prodavnica već Vam omogućava da brzo i lako nađete Smanos DS2300 po najjeftinijoj ceni. Naš cilj je da kupci budu što bolje informisani o ponudi Smanos DS2300 na tržištu Srbije. Vrlo lako nalazite željeni proizvod za kategoriju Alarmni sistemi cene, ne morate da lutate od sajta do sajta za Smanos Alarmni sistemi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Smanos DS2300 sa PRODAVCEM. EPonuda ne može da garantuje potpunu tačnost specifikacije i slika za Smanos DS2300. Pre kupovine, podatke za Smanos DS2300 proverite na sajtu PROIZVOĐAČA.


Dvije decenije sretnog guglanja: Google danas slavi rođendan - Bportal.ba - Najvažnije vijesti iz BiH\nDvije decenije sretnog guglanja: Google danas slavi rođendan\nJedna od vodećih svjetskih internet kompanija Google danas proslavlja 20 godina postojanja. Google su osnovali Larry Page i Sergey Brin dok su bili na doktorskom studiju na Univerzitetu Stanford.\nOni su osnovali Google kao privatno preduzeće 4. septembra 1998. godine, a kao početak djelovanja obilježavaju 27. septembar.\nOve godine Google je napravio pregled najbolji Doodleova koje su objavljivali tokom godina.\nOznačeno: google, proslava, rođendan\nIzreka da se ne može živjeti od vazduha više ne važi, jer finska kompanija “Solar Foods” (Solarna hrana), planira da uskoro na tržište plasira novu vrstu proteinskog brašna, Solein, koje je napravljeno od CO2, vode i solarne energije, piše Svjetski ekonomski forum. Radi se o visoko proteinskom sastavu, nalik brašnu, koji sadrži 50 odsto bjelančevina, […]


Mondo\t25.11.2008 01:23\n"Još nema izveštaja (Ban Ki Muna) i još nije određen datum sednice Saveta bezbednosti", rekao je agenciji Beta Brenden Varma iz kancelarije portparola generalnog sekretara UN.\nDiplomatski izvori u Briselu rekli su u petak agenciji Beta da je moguće da Savet bezbednosti u sredu raspravlja o izveštaju Ban Ki Muna o preoblikovanju UNMIK-a i razmeštanju Euleksa na Kosovu.\nPrema tim izvorima, vode se "užurbani pregovori" SAD, UN i Evropske unije da se nađe nagodba o tome da i vođe kosovskih Albanaca prihvate u nekom vidu formulu koju je Ban Ki Mun za razmeštaj Euleksa ponudio i kroz sporazum od šest tačaka s Beogradom.\nVisoki predstavnik Evropske unije za spoljnu politiku i bezbednost Havijer Solana izjavio je u Briselu da se nada da će misija Euleks početi s radom 2. decembra na čitavoj teritoriji Kosova.\nSolana je, na zajedničkoj konferenciji za štampu s generalnim sekretarom NATO-a Japom de Hop Sheferom, rekao da očekuje da će izveštaj generalnog sekretara Ujedinjenih nacija Ban Ki-muna o rekonfiguraciji civilne misije UN na Kosovu (UNMIK) "uskoro biti predstavljen Savetu bezbednosti UN"\n"Nije na meni da kažem kada, već na njemu (Banu). Nadam se da će nakon toga uslediti saopštenje predsedavajućeg Saveta bezbednosti UN", rekao je Solana.\n"Nadam se da će razmeštanje početi na vreme, početkom decembra, moguće je 2. decembra, na čitavoj teritoriji Kosova, u skladu s dogovorenom Zajedničkom akcijom", osnovom za delovanje Euleksa koju su usvojile članice EU u februaru, istakao je Visoki predstavnik EU.\nKosovski ministar spoljnih poslova Skender Hiseni, kako su javili prištinski mediji, danas putuje u Njujork povodom sednice Saveta bezbednosti UN.\nŠef srpske diplomatije Vuk Jeremić ranije je rekao da početkom ove nedelje očekuje sednicu Saveta bezbednosti, ali u Beogradu još nije saopšteno kada će on otputovati u Njujork.\nMinistar za Kosovo i Metohiju Goran Bogadović izjavio je da očekuje da će Savet bezbednosti UN ovih dana usvojiti dogovor koji je Srbija postigla sa UN o šest tačaka o rekonfiguraciji UNMIK-a.\n"Tih šest tačaka su veoma bitne za opastanak srpskog naroda na Kosovu i Metohiji", rekao je Bogdanović novinarima nakon svete arhijerejske liturgije u manastiru Visoki Dečani.\nBogdanović, koji je u manastiru Visoki Dečani prisustovao liturgiji povodom manastirske slave Sveti kralj Stefan Dečanski, rekao je da još ne može da govori o tome kojom će se dinamikom misija Euleks razmeštati na Kosovu i Metohiji.\nZa četiri tačke koje su predložili kosovski Albanci, Bogdanović je rekao da su neprihvatljive za državu Srbiju, jer "ne afirmišu slobodu pravde, kretanja i sve ono drugo na šta Srbi i drugi nelbanci čekaju unazad devet godina".\nBogdanović je rekao da ponovo danas, iz porte manastira Visoki Dečani poručije Srbima i drugim neabancima na Kosovu i Metohiji da se nastavlja borba za suverenitet i integritet države Srbije i da Srbija nikada neće prihvatiti nezavinost Kosova.\nDržavni sekretar Ministarstva za Kosovo i Metohiju Oliver Ivanović izjavio je da se dokument od šest tačaka, oko kojeg su se usaglasili Srbija i UN, zasniva na poštovanju Rezolucije 1244, kojom "štitimo naš suverenitet i integritet".\nPrve dve tačke, koje se odnose na policiju i pravosuđe, bile su dominantne, jer su to ključni uslovi za opstanak Srba na Kosovu i Metohiji, rekao je Ivanović u intervjuu "Novostima".\n"Takođe, insistirali smo i na stvaranju uslova za opstanak Srba na KiM, a to je moguće samo ukoliko ne učestvuju u kosovskim institucijama, jer mi ne priznajmo nezavnost KiM", rekao je on i naglasio da "zato zahtevamo da se nastavi saradnja sa UNMIK-om, u cilju normalizacije života Srba na Kosmetu".\nNa pitanje kada se očekuje dolazak misije Euleks na Kosovo, s obzirom da to podrazumeva pomenuti plan, Ivanović je rekao da bi primena plana na terenu mogla da usledi odmah posle sednice Saveta bezbednosti.


Faktor | Supruga premijera RS-a Viškovića zaražena koronavirusom, imaju li Vučić i Lavrov razloga za brigu\nSupruga premijera RS-a Viškovića zaražena koronavirusom, imaju li Vučić i Lavrov razloga za brigu\nObjavljeno: 18.06.2020. u 17:31\nSupruga predsjednika Vlade RS-a Radovana Viškovića pozitivna je na virus korona.\nVišković je također testiran, ali je njegov rezultat negativan na virus korona, saznaje BN TV.\nDa je Viškovićeva supruga pozitivna na virus korona, otkrila je u razgovoru jedna od ministrica u Vladi RS-a, koja se uz to i požalila: "Bože dragi, zarazit će nas ovaj Višković".\nVišković je također testiran zbog toga što se smatra rizičnim kontaktom, jer je njegova supruga pozitivna na virus korona. Rezultat tog testa je negativan i Višković nije u samoizolaciji nego obavlja premijerske poslove, zbog čega postoji strah u njegovom kabinetu i u Vladi RS-a.\nTreba podsjetiti da je odmah na početku pandemije virusa korona Vlada RS-a saopćila da su funkcioneri "sami sebe" izuzeli iz Zaključka o sprovođenju i organizovanju mjere obaveznog karantina.\nVlada RS-a je tada saopćila da su predsjednica RS-a, predsjednik Vlade RS-a, član Predsjedništva Bosne i Hercegovine i ministri u funkciji članova Štaba za vanredne situacije RS-a, izuzeti iz Zaključka o sprovođenju i organizovanju mjere obaveznog karantina.\nInače, Višković je danas boravio u Beogradu kao član delegacije RS-a u kojoj su bili Milorad Dodik i Željka Cvijanović. Višković se sastao sa predsjednikom Srbije Aleksandrom Vučićem, a planiran je i sastanak sa ministrom vanjskih poslova Rusije Sergejom Lavrovom.\nDom naroda FBiH usvojio izvještaj Odbora vezan za nabavku respiratora


Omladinci ponosni posle debija\nCrvena zvezda je odigrala sjajnu utakmicu u Staroj Pazovi, gde je savladala Trepču ubedljivim rezultatom od 8:0. Meč šesnaestine finala Kupa Srbije ostaće zauvek u sećanju dvojici naših omladinaca, Borisavu Burmazu i Milošu Pantoviću, koji su zabeležili debi za seniorski tim Crvene zvezde.\n- San svakog dečaka koji počne da se bavi fudbalom je da debituje za najveći klub na Balkanu i drago mi je što sam sa 17 godina imao priliku da to osetim. Sve se brzo izdešavalo i veoma sam srećan zbog prvih seniorskih minuta. Ušli smo koncentrisano i agresivno u meč, što je rezultovalo sa osam golova u mreži Trepče i možemo da budemo zadovoljni našim nastupom - istakao je rođeni Novosađanin, prvi fudbaler rođen 2002. godine koji je zaigrao za seniorski tim Crvene zvezde.


"Izuzetan uspjeh diplomatije"\nČlanstvo u ovom tijelu svjetske organizacije, poručuju iz Ministarstva vanjskih poslova, dodatna je obaveza da poštovanje i zaštita ljudskih prava ostanu imperativ na unutrašnjem planu\nOdlukom Generalne skupštine Ujedinjenih nacija, Crna Gora biće članica Savjeta Ujedinjenih nacija za ljudska prava u okviru istočno-evropske grupe država (Ženeva), u periodu od 2022. do 2024. godine.\n"Izuzetan uspjeh crnogorske diplomatije rezultat je demokratskih vrijednosti koje Crna Gora baštini, te opredjeljenja da temeljne tekovine poput ljudskih prava i sloboda štitimo i kontinuirano unapređujemo na nacionalnom i međunarodnom nivou", navodi se u saopštenju Ministarstva vanjskih poslova.\nDodaje se da je tokom predstavljanja crnogorske kandidature za članstvo u tom tijelu, predstavljena "jasna orjentacija naše države da sve njene politike i strategije budu usmjerene ka reformskim procesima, te nadgradnji demokratskih kapaciteta i osiguravanju prosperiteta, blagostanja i bolje budućnosti svih građana".\nOvi prioriteti na unutrašnjem planu, dodje se u saopštenju, ujedno oslikavaju privrženost naše države vrijednostima i principima na kojima počiva međunarodni poredak.\n"Takođe, crnogorsku kandidaturu dodatno je ojačala činjenica da naša zemlja predstavlja pozitivan primjer multietničkog sklada, dok je upućena nedvosmislena poruka da očuvanje kulturne, etničke i konfesionalne raznolikosti ostaje visoko na listi nacionalnih prioriteta, baš kao i težnja Crne Gore da njeguje dobrosusjedsku politiku i kao takva bude faktor stabilnosti u regionu", saopšteno je.\nČlanstvo u ovom tijelu svjetske organizacije, poručuju iz Ministarstva vanjskih poslova, dodatna je obaveza da poštovanje i zaštita ljudskih prava ostanu imperativ na unutrašnjem planu, predstavljajući istovremeno i obavezu da i dalje budemo pouzdan partner međunarodne zajednice pružajući podršku u naporima da spriječi kršenje prava i suzbijanje sloboda širom svijeta.\n"O takvom opredjeljenju Crne Gore svjedoči činjenica da je naša država aktivna u gotovo svim multilateralnim forumima koji promovišu ljudska prava", zaključuje se u saopštenju.\ngeneralna skupština UNUjedinjene nacijeMinistarstvo vanjskih poslovaljudska prava


Radio Tivat | Podrška Evropske komisije u borbi protiv nelegalnog ribolova\n21 феб Podrška Evropske komisije u borbi protiv nelegalnog ribolova\nPosted at 13:18h in Ekologija\tby\tSonja Stilet\n„Crna Gora će u oblasti ribarstva imati podršku Evropske komisije, ne samo u dijelu usklađivanja sa Zajedničkom ribarskom politikom EU i podizanja konkuretnosti sektora ribarstva, već i u dijelu podizanja kapaciteta u suočavanju sa zajedničkim izazovima kakvi su sve vrste nelegalnog ribolova“, poruka je sa dvodnevne međunarodne radionice na temu nelegalnog, neprijavljenog i neregulisanog ribolova (IUU ribolov).\n„Radionica je održana u Podgorici, u organizaciji Instrumenta za tehničku pomoć (TAIEX) i Evropske komisije a na skupu je učestvovalo 29 delegata iz sedam država: Crne Gore, Turske, Bosne i Hecegovine, Makedonije, Srbije, Albanije i Kosova. Cilj radionice bio je da se zemlje učesnice upoznaju sa primjenom evropskog zakonodavnog okvira i ciljevima kada je u pitanju IUU ribolov, kao i da se intenzivira saradnja zemalja u borbi protiv navedenih izazova., saopštavaju iz Ministarstva poljoprivrede i ruralnog razvoja.\nGeneralna direktorica Direktorata za ribarstvo, Slavica Pavlović, je istakla da je nelegalni ribolov u svim zemljama Mediterana, pa i Crnoj Gori prepoznat kao ozbiljan izazov i problem koji negativno utiče na očuvanje i održivo upravljanje resursima ribe, kao i na stanje tržišta proizvoda ribarstva. Podsjetila je da u cilju unapređenja kontrole i borbe protiv svih vrsta nelegalnog ribolova u Crnoj Gori Ministarstvo poljoprivrede i ruralnog razvoja u junu prošle godine formiralno radnu grupu, čiji su članovi predstavnici svih relevantnih državnih i naučnih institucija kao i predstavnici NVO sektora i grupe građana. Prvenstveni zadatak i cilj ove radne grupe je da se u napravi širok front za zajedničku borbu protiv nelegalnih aktivnosti, a Pavlović je istakla zadovoljstvo što su dosadašnje aktivnosti dale pozitivne rezultate u suzbijanju ovih pojava.\nU ime Generalnog direktorata za Ribarstvo Evropske komisije obratio se g-din Stilianos Mitolidis (Stylianos Mitolidis) koji je istakao da Evropska unija djeluje u borbi protiv nelegalnog, neprijavljenog i neregulisanog ribolova, koji sve više osiromašuje mora, uništava staništa i stavlja legalne ribolovce u neravnopravan položaj. Mitolidis je kazao da Evropska unija nastoji da izgradi blisku saradnju sa svim svojim susjedima u cilju sprečavanja svih vrsta nelegalnog ribolova, te da će ova radionica obezbijediti sveobuhvatnu obuku o pravnoj tekovini EU u ovoj oblasti, kao i prenijeti iskustva zemalja kao što su Slovenija, Španija i Holandija.\nSavjetnik za ribatstvo u Ministarstvu poljoprivrede i ruralnog razvoja, Deniz Frljučkić ,prezentovao je stanje u oblasti zakonodavnog i institucionalnog okvira u Crnoj Gori kojima se bori protiv nelegalnog ribolova. Takođe, predstavio je i sistem monitoringa i kontrole ribolovnih aktivnosti, koji je u proteklih desetak godina razvijen uz podršku EU i drugih donatora. Crna Gora je u procesu implementacije svih neophodnih mehanizama za borbu protiv nelegalnog ribolova koje propisuje Zajednička ribarska politika, svjesna da treba da radi i dalje na unapređenju administrativnih i tehničkih kapaciteta za kontrolu „, stoji u saopštenju PR Službe Ministarstva poljoprivrede i ruralnog razvoja.


Rampa na ugovor ERS, koji vrijedi 12,3 miliona maraka - Impuls\nObjavljeno: Četvrtak, 02 Juli 2020 09:08\nKancelarija za razmatranje žalbi Bosne i Hercegovine poništila je ugovor o nabavci zaključen između Elektroprivrede Republike Srpske i i firme "Dwelt" iz Banjaluke o nabavci usluga softverske platforme za podršku snadbijevanju električnom energijom vrijedan 12,3 miliona maraka.\nUgovor je zaključen u decembru prošle godine.\nUgovor o nabavci poništen je nakon što je usvojena žalba kompanije "Lanako" iz Banjaluke. Kancelarija za razmatranje žalbi nije prihvatila obrazloženje Elektroprivrede da je ugovor o nabavci sa firmom "Dwelt" potpisan nakon pregovaračkog postupka zbog hitnosti nabavke i javnog interesa.\nU Kancelariji za razmatranje žalbi su u odluci naveli da nema valjanih razloga koji bi ugovor ostavili na snazi.\nIz Elektroprivrede Republike Srpske nisu odgovorili na naša pitanja u vezi sa ovim slučajem.\nU Transparensi internašnalu BiH podsjećaju da je sklapanje ugovora pregovaračkim postupkom pod izgovorom hitnosti često bez valjanog osnova.\nFirma "Dwelt", inače, u vlasništvu je zeta Ranka Škrbića bivšeg ministra zdravlja Republike Srpske i jednog od kumova Milorada Dodika predsjednika SNSD-a. U opoziciji uopšteno ne govoreći o konkretnom slučaju napominju da su ugovori koji favorizuju određene firme u Republici Srpskoj postali pravilo.\nUgovor o nabavci usluga softverske platforme za podršku snadbijevanju električnom energijom bio je vrijedan 12,3 miliona maraka.


Trener Herthe mnogo očekuje od Ibiševića: On treba da vodi tim - sport1.ba\n20.08.2018 u 16:14\nBerlinska Hertha danas se sastaje sa ekipom Braunschweiga u kupu Njemačke\nSvake godine, ekipa Herthe se sprema u austrijskim Alpama, a tradicionalno fudbaleri svom najiskusnijem igraču posvete pjesmu.\nI ove godine to je Vedad Ibišević, koji je, prema pisanju njemačkih medija, "preživio" još jednu sezonu u Herthi. Ne djeluje ništa lošije nego ranije, osim što još pokoja sijeda dlaka u njegovoj bradi ukazuje da se kraj njegove igračke karijere bliži.\n"Neće mi biti lahko, ali zadovoljan sam koliko sam spreman. Očekujem mnogo od nove sezone, a slušajući mlade igrače i njihovo razmišljanje o mojim sposobnostima, stekao sam dosta samopouzdanja", kazao je Ibišević uoči duela sa Braunschweigom.\nS druge strane, trener Herthe Pal Dardai imao je jasnu poruku za Vedada Ibiševića.\n"On nam treba, takav čovjek nam je od neprocjenjive vrijednosti. Vedad mora voditi tim, nema ko drugi", kazao je Dardai.


Ombudsman: Jezici u Vojvodini razdvajaju umesto da spajaju | Autonomija\nOmbudsman: Jezici u Vojvodini razdvajaju umesto da spajaju\nNestaje potreba da se jezik "drugog" nauči, jer komunikacija ne postoji\nIako se u Vojvodini govori veliki broj jezika i iako se ti jezici neguju u nastavi od najranijih uzrasta, u praksi se pokazuje da je jezik postao sredstvo razdvajanja, stvaranja tenzija i dnevno-političkog manipulisanja, ocenila je danas institucija Pokrajinskog ombudsmana.\nRanije istraživanje Pokrajinskog ombudsmana pokazalo je da se vršnjačke grupe međusobno odvajaju po nacionalnoj pripadnosti i zbog jezika kojim govore, navodi se u saopštenju za javnost povodom Evropskog dana jezika.\nDodaje se da razloge treba tražiti u zanemarivanju višedecenijskog problema kvalitetnog učenja srpskog jezika pripadnika nacionalnih manjina, ali i učenja jezika društvene sredine gde većinu stanovništva čine pripadnici neke od nacionalnih manjina.\n“Mladi nepoznavanjem jezika gube kontakt sa onima koji ne govore njihov jezik, samim tim dolazi do izolacije i nestanka potrebe da se jezik ‘drugog’ nauči, jer komunikacija ne postoji”, piše u saopštenju.\nOcenjuje se da odvojena odeljenja u školama prema nastavnom jeziku, kao i odsustvo aktivnosti koje bi približile učenike koji se međusobno razlikuju prema nacionalnosti i veroispovesti ne doprinose pospešivanju komunikacije, upoznavanju, niti interkulturalnom razumevanju.\n“Odsustvo društveno prihvatljivih i poželjnih vrednosti, haotična medijska scena i izražena politička nezrelost u postojećim okolnostima lako može dovesti do međunacionalnih netrpeljivosti, koje se neretko manifestuju ne samo verbalnim sukobima, već, nažalost, i fizičkim”, navodi se u saopštenju.


Iako u devetoj deceniji života, Tuzlak i dalje skače iz aviona! - tatabrada.tv\nIako u devetoj deceniji života, Tuzlak i dalje skače iz aviona!\nPosted on 5 mjeseci prije Updated on 07. 12. 2021. by tatabradaKategorije:Ponos BH, Serijal "I ovo je BiH", Strogo Pozitivno\nIma 87. godina, ali aktivno skače padobranom i leti paraglajderom. Našeg zanimljivog sagovornika Ibrahima Kalesića pronašli smo u Solini.\nOtkrio nam je da ima preveliku ljubav za ovim sportom, ali i da mu se mnogi dive i čude. Rekao je da je mnogo bitno da bude svakodnevno aktivan, ali i da su mirna savjest i dobar san presudni.\nPoslušajte ovu priču našeg zanimljivog sagovornika iz Tuzle i prosto uživajte…


Bez učenja nema organske proizvodnje - Užicka Republika Press\nPredstavnici Centra za organsku proizvodnju iz Selenče, Saveza udruženja organskih proizvođača Federacije Bosne i Hercegovine i Asocijacije organskih proizvođača iz Moldavije učili su od organskih proizvođača iz Češke kako da pokrenu i unaprede proizvodnju i plasman organskih proizvoda na domaćim i međunarodnim tržištima.\nPredstavnici Centra za organsku proizvodnju,urednica www.uzickarepublikapress.rs i Stevan Davidović, novinar Radija Novi Sad Foto–URP\nPetodnevni trening koji je održan u varošici Horni Maršov realizovan je u okviru projekta “Podrška aktivnom društvenom uključivanju i osnaživanju mladih kroz razvoj centra za učenje u oblasti eko proizvodnje” čiji nosilac je Centar za organsku proizvodnju iz Selenče. Projekat traje od juna ove do decembra naredne godine, finansiran je sredstvima Višegradskog fonda, a pored pomenutih su obuhvaćene i organizacije iz Slovačke i Mađarske.\nČlanovi Saveza udruženja organskih proizvođača Federacije Bosnei Hercegovine pripremaju SWOT analizu za predavanje u Češkoj Foto–Katerina Čadilova\nZa organske proizvođače iz pomenutih država Češka je jedan od primera dobre prakse, jer od 1. maja 2004. godine od kada je članica Evropske unije, u ovoj državi organska proizvodnja podržana je kroz program ruralnog razvoj. To je naročito stimulativno za populaciju od 18 do 40 godina koja se opredeli za život na selu za šta mogu da dobiju pomoć države do 45 000 evra.\nZa bavljenje organskom proizvodnjom u Češkoj minimalna površina je 0,5 hektara, uz garanciju farmera za bezbednost svega vezanog za organsku proizvodnju. Sertifikacija gazdinstva odobrava se nakon što proizvođač podnese zahtev državi a zatim se prati dve godine u konverziji za povrće, tri godine za voće i vinograde.\nČeška je u junu 2008. godine prihvatila Zakone EU o organskoj proizvodnji i kontroli za šta su ovlašćene četiri sertifikacione kuće u ovoj državi, ali proizvođači imaju pravo da angažuju i sertifikacione kuće iz drugih država. Svaku promenu proizvođač je obavezan da prijavi sertifikacionoj kući koja podatke čuva pet, odnosno 10 godina za zaštitu bilja.\nSistem u ovoj proizvodnji podrazumeva i vođenje centralne evidencije zemljišta na kojima se obavlja organska proizvodnja, strogo kontrolisanu evidenciju životinja kao i upotrebu preparata koji moraju imati znak sertifikacione kuće, ali i poseban tretman mehanizacije.\nNada Gligorin i Mirko Vlček iz Centra za organsku proizvodnju iz Selenče, prezentovali su domaćinima u Češkoj stanje i perspektive organske proizvodnje u Srbiji Foto–Katerina Čadilova\nOd 2010. godine u Češkoj u upotrebi nacionalni znak upotpunjen evropskim logotipom pod nazivom “Biozebra” koji koriste organski proizvođači.\nProdaja proizvoda sa organskim znakom u najvećoj meri se obavlja direktno kod proizvođača na farmama, ili u malim radnjama oko farmi koje su otvorene par dana nedeljno. Za otvaranje radnje organskih proizvoda u ovoj državi neophodna je posebna dozvola koju prati brojna papirologija, a najveći broj specijalizovanih prodavnica sa organskim proizvodima evidentiran je u Pragu.\nPrateći trendove digitalnog doba, organski proizvođači u Češkoj sve više se fokusiraju na on line prodaju i širenje tržišta i van granica ove republike.\nTokom teoretske obuke mladih proizvođača iz Srbije, Federacije Bosne i Hercegovine i Moldavije kao suštinski istaknut je značaj obrazovanja za sve koji planiraju da se bave organskom proizvodnjom.\nU 34 srednje poljoprivredne škole u Češkoj od kojih pojedine imaju specijalizovane edukacije o ovoj vrsti proizvodnji, ali nemaju organske smerove određeni broj učenika zainteresovan je za usavršavanje znanja. Školovanje u tom pravcu mogu da nastave na Univerzitetima u Pragu i Brnu, a magistarski studijski program omogućen im je na Češkom poljoprivrednom univerzitet u Pragu.\nDegustacija organskih ovčijih sireva na jednoj od farmi koje su predstavnici iz Srbije,FBIHi Moldavije posetili u Čekoj Republici Foto–Katerina Čadilova\nOsim u redovnom školovanju u Češkoj se podrazumeva kontinuirana edukacija organskih proizvođača pre svega zbog obimne legistlative. Škole organske proizvodnje koje redovno i masovno posećuju proizvođači organizuju se tokom zime, a sankcije za neprisustvovanje podrazumevaju oduzimanje licence i nemogućnost korišćenja subvencija u periodu od pet godina.\nTreba istaći da u Češkoj samo 3% stanovništva radi u poljoprivredi. Najviše gaje svinje, zatim goveda i ovce, a u biljnoj proizvodnji najzastupljeniji su uljana repica i hmelj koji se koristi u proizvodnji piva po čemu je Češka prepoznatljiva.\nKada je reč o brendiranim proizvodima ukupno ih je 27 i skoro svaki region ima bar jedan proizvod koji nosi titulu nacionalnog brenda.\nKaterina Čadilova, Nacionalni koordinator asocijacije regionalnih brendova u Českoj u razgovoru sa vlasnikomjedne odorganskih farmi Foto–URP\nKaterina Čedilova, Nacionalni koordinator asocijacije regionalnih brendova u Českoj koja je oficijelni partner na projektu koji finansira Višegradski fond, istakla je da je cilj projekta ohrabriti mlade ljude iz Srbije, Bosne i Hercegovine i Moldavije da se bave organskom proizvodnjom i da nađu najbolje načine da svoje proizvode prodaju.\nVeruje da će trening koji je realizovan u Horni Maršovu pomoći budućim trenerima u širenju znanja o organskoj proizvodnji i hrani na Balkanu. Nakon razmene iskustava sa učesnicima treninga kaže da postoji dosta sličnosti kada je organska proizvodnja u pitanju u zemljama učesnicama. Naglašava da je suština u zakonskoj regulativi koja treba da definiše pravac delovanja i pruži šansu ljudima koji žele da gaje i prodaju organske proizvode. Kao osnovne pretnje proizvođačima u Češkoj ona je istakla uvoz organskih proizvoda iz drugih razvijenih zemalja koje podržavaju ovaj način proizvodnje.\nPodsećamo, kroz projekat “Podrška aktivnom društvenom uključivanju i osnaživanju mladih kroz razvoj centra za učenje u oblasti eko proizvodnje” čiji nosilac je Centar za organsku proizvodnju iz Selenče jedna od najznačajnijih aktivnosti je formiranje zajedničkog Centra za učenje u oblasti eko proizvodnje u regionu Zapadnog Balkana i Moldavije.


Zamenik gradonačelnika tvrdi da više neće moći ulice da raskopava ko i kako hoće - www.lobi-info.rs\nMarija K. 3. marta 2020., 12:42 5.5k Views\nPrema rečima zamenika gradonačelnika Gorana Vesića došlo je vreme da se prekine praksa da beogradske ulice i trotoare raskopava ko kako stigne od građevinskih investitora do javnih preduzeća, republičkih i gradskih, a da se pri tom kolovoz i trotoar ne vraćaju u pređašnje stanje.\nOdlukom, koja je danas na dnevnom redu u gradskoj skupštini, detaljno se uređuje obavljanje poslova koji se odnose na zaštitu opštinskih puteva i ulica na teritoriji grada, pre svega u slučajevima raskopavanja i zauzeća, hitnih radova, kao i režima saobraćaja u zimskom periodu.\nOva odluka štiti interese građana, njihove bezbednosti, obezbeđuje uslove za nesmetano odvijanje saobraćaja, propisuje uređenje prostora na kojima se obavljaju radovi i omogućava koordinaciju i kontrolu tokom izvođenja radova na putevima i ulicama na teritoriji grada Beograda – rekao je Vesić.\nZnaće se ko i kako sme da kopa po ulicama\nOvim dokumentom se precizno propisuje šta se podrazumeva pod raskopavanjem i zauzećem opštinskog puta i ulice, ko može da podnese zahtev, kome se isti podnosi, sa tačno navedenim prilozima za dobijanje saglasnosti Upravljača puta (JP „Putevi Beograda”) i dobijanje rešenja Sekretarijata za saobraćaj.\nTakođe, detaljno se uređuju obaveze Investitora koje se odnose na obezbeđenje gradilišta i s tim u vezi propisane su i visoke prekršajne kazne.\nVesić je naveo da se uvodi garantni rok za izvedene radove od dve godine i u slučaju da u tom periodu dođe do oštećenja u zoni izvedenih radova popravku oštećenja dužan je da izvrši investitor, odnosno upravljač puta na teret investitora.\nInvestitor je odgovoran za svaku štetu učinjenu trećim licima koja je posledica izvođenja radova i dužan je da snosi sve troškove nastale u vezi sa otklanjanjem oštećenja”.\nPoseban problem je što pojedina javna preduzeća zloupotrebljavaju mogućnost izvođenja „hitnih radova” i tako bez neophodnih saglasnosti vrše i redovne radove – rekao je Vesić.\nPrethodna objava Penzioneri PKB nastavljaju danas protest na Andrićevom vencu\nSledeća objava Za najmlađe sugrađane „Crvenkapa i šašavi vuk“ besplatno u CK Vlada Divljan


Mladi vozač izazvao nesreću u kojoj je izgubljen jedan život, otac prodao imanje da namiri 370.000 € - Biznis Telegraf.rs\nVozači koji pod dejstvom alkohola izazovu saobraćajnu nesreću gube prava iz osiguranja, a naknada štete može da bude višemilionska, rečeno je na zajedničkoj konferenciji za novinare MUP Srbije i Udruženja osiguravača Srbije.\nNovim zakonom o obaveznom osiguranju u saobraćaju, koji će na jesen razmatrati poslanici Skupštine Srbije, zbog većeg stepena sigurnosti u saobraćaju podići će limite za nadoknadu štete u saobraćajnim nesrećama za 150 odsto.\nNa putevima u Srbiji, od početka godine, dogodilo se 22.000 saobraćajnih nezgoda, u kojima je poginulo 310 osoba, dok je teške telesne povrede zadobilo više od 1.800 ljudi. U MUP-u navode i da su u prethodnoj godini, vozači sa povećanim nivoom alkohola u krvi izazvali gotovo 11 odsto nezgoda, pri čemu je to učešće u nezgodama sa nastradalima iznosilo oko 14 odsto.\nProcenat onih koji voze pod dejstvom alkohola raste u julu i avgustu, zbog sezone godišnjih odmora i niza manifestacija čiji posetioci konzumiraju alkohol.\n- Da bismo smanjili broj nastradalih moramo da radimo, pre svega, na promeni ponašanja svih učesnika u saobraćaju i kroz planske kampanje. Ispravna i bezbedna vozila su veoma bitna i zato Uprava saobraćajne policije pokušava da uvede red i u ovoj oblasti, a za to nam je svakako potrebna podrška Udruženja osiguravača. I dodatno, bolja infrastruktura doprinosi manjem stradanju - rekao je Nebojša Arsov, načelnik Uprave saobraćajne policije.\nŠTA JE REGRESNI DUŽNIK\n- U situaciji u kojoj vozač pijan izazove saobraćajnu nezgodu, on će u krajnjoj instanci, isplatiti kompletnu materijalnu i nematerijalnu štetu koju je pričinio. Ti iznosi mogu da budu višemilionski, a isplata može da traje i po nekoliko godina, čak i duže i ne mogu se izbeći -\n- Ukoliko učesnik u saobraćaju pijan izazove nezgodu u kojoj pogine jedno lice, naknada štete po osnovu duševnih bolova za smrt bliskog lica može da iznosi i do 100.000 evra. Na tu naknadu pravo imaju svi članovi porodice. U slučaju da onaj ko je izazvao nezgodu ode u zatvor, štetu će platiti njegova porodica ili će biti isplaćena iz njegove imovine ili tek kada izađe iz zatvora, ali sa kamatom koja značajno podiže ukupnu sumu. Osim porodice oštećenog, pijani vozač ugrožava i dovodi do ivice egzistencije i svoju porodicu - naglašava Duško Jovanović, generalni sekretar Udruženja osiguravača Srbije.\nJovanović je naveo primer da je nedavno isplaćena šteta od 370.000 evra jer je jedan mladić iz centralne Srbije u saobraćajnoj nesreći ubio jedno lice pa mu je otac prodao celokupno imanje da bi nadoknadio štetu.\nŠTETA I POLA MILIONA EVRA\nMaksimalni iznos po jednoj saobraćajnoj nezgodi za štete na stvarima trenutno iznose 200.000 evra i million evra za štetu na licima. Predlogom novog zakona predviđen je novi iznos limita i to 500.000 evra za štetu na stvarima i 2.500.000 evra za štetu na licima.\n- Približavanjem EU bićemo u obavezi da usvajamo njene pravne tekovine i postavimo limite na pet miliona evra za štetu na licima i milion za štetu na stvarima - rekao je Jovanović.\nIz Udruženja osiguravača apeluju i da se zakonom terete vlasnici vozila koji svesno daju, odnosno koji su upućeni u to da je osoba koja će da upravlja njihovim automobil u alkoholisanom stanju, ili da nema odgovarajuću, odnosno dozvolu uopšte.\nKako kažu u MUP, takve osobe po sili zakona i ne bi trebalo da se nađu u saobraćaju, a podaci govore, da su oni najčešći učesnici saobraćajnih nesreća.\nSrbija u 4. toplotnom talasu ovog leta: U 2 dela zemlje na snazi crveni meteoalarm\n(UŽIVO) Odbojkašice Srbije protiv nezgodnog Japana nastavljaju put ka medalji na OI\nSudoku za utorak 27.07.2021.


TotalCar.rs » Kinezi će američkom tržištu ponuditi električno vozilo s baterijom koja se menja\nBaterije, električni automobili, Kina, NIO, SAD\nKineska marka električnih vozila NIO planira da krene na zapadno tržište sledeće godine sa željom da uspostavi novu uslugu zamene ispražnjenih baterija punim, umesto dopunjavanja, što bi joj pomoglo da se nadmeće sa rivalskim američkim “Teslom”, izjavio je u Pakingu predsednik kineske kompanije.\nNIO, osnovan 2014. godine, odložio je taj plan zbog pandemije koronavirusa, rekao je novinarima Viliam Li, ali dodaje da ta kompanija sada proučava na kojem tržištu treba da počne i kako da struktuira svoje poslovanje.\n“Nadamo se da ćemo u drugoj polovini sledeće godine početi istraživanje prodajom malog broja vozila u zemljama u kojima su električna vozila (EV) popularni”, rekao je Li.\n“Želeli bismo da počnemo u evropskim zemljama”, dodao je.\n“NIO Inc.” je najistaknutiji kineski brend s najvišim cenama u već krcatoj industriji električnih vozila u Kini, s desetinama konkurenata, uključujući startapove, državne proizvođače automobila i zajednička ulaganja sa stranim partnerima.\nVladajuća Komunistička partija promovisala je električna vozila uz višemilionske subvencije koje su Kinu učinile najvećim tržištem EV-a, sa oko polovinom ukupne svetske prodaje takvih vozila.\nNIO, iako su mu prvi investitori bili kinesku divovi “Tencent”, “Baidu” i “Lenovo”, borio se da finansijski opstane, a Li je danas rekao da je kompanija stabilnija jer se prodaja povećava.\nTa kompanija je izgubila 164 miliona dolara u drugom ovogodinjem kvartalu, ali je rekla da je prodaja njena dva modela SUV, čija je cena do 370.000 juana (53.000 dolara), porasla na rekordnih 10.331.\nTreći model, kupe, kreće u prodaju u septembru.\nLi je rekao da je potencijalna konkurentska prednost NIO usluga koja omogućava vlasnicima da ispražnjene baterije zamene punim, umesto da ih sami pune.\nTa kompanija je postavila 143 stanice za zamenu baterija u Pekingu, Šangaju i drugim gradovima.\nLi je rekao da, ako NIO odluči da tu uslugu ponudi na zapadnim tržištima, to bi mu moglo pomoći da se takmiči s “Teslom” u prepunim gradovima poput Njujorka i Čikaga, gde vlasnici parkiraju na ulici ili drugde gde ne mogu da pune baterije povezivanjem na kućnu ili javnu mrežu.\n“Za mnogo ljudi je potrebna zamena ispražnjenih baterija punim, jer ne mogu da instaliraju punjač kod kuće”, rekao je Li.\nVolkswagen će u Kini praviti leteće automobile


Džudo :: Aleksandar Kukolj | Sport u MO i VS\nDžudo :: Aleksandar Kukolj\nAleksandar Kukolj je rođen 9. septembra 1991. godine u Pragu, u Češkoj Republici. Živi i trenira u Beogradu. Završio je osnovnu školu "Desnka Maksimović" a potom i Drugu ekonomsku školu u Beogradu. Nakon uspešno završenog fakulteta i magistrature, uspešan je i student na master akademskim studijama Manadžment u sportu na Fakultetu za sport Univerziteta Union – Nikola Tesla.\nJedan je od naših najuspešnijih džudista. Na Svetskom prvenstvu za juniore 2009. zauzeo je peto mesto, a 2010. osvojio je dve medalje, srebro na Evropskom prvenstvu za juniore i bronzu na Evropskom prvenstvu za mlađe seniore. Na Evropskom prvenstvu 2012. bio je peti, a na Evropskom prvenstvu za mlađe seniore sedmi. Peto mesto zauzeo je i na Evropskom prvenstu 2013, a na Evropskom prvenstvu za mlađe seniore došao je do srebra. Iste godine osvojio je zlatnu medalju na Mediteranskim igrama u Mersinu.\nNa Evropskim igrama u Bakuu 2015. bio je sedmi, a još jedno peto mesto osvojio je na Evropskom prvenstvu 2016. Iste godine učestvovao je na Olimpijskim igrama u Rio de Žaneiru. U prvom kolu bio je slobodan, u drugom je bio bolji od Slovenca Žganka (sada člana Turske džudo reprezentacije), ali je u trećem izgubio od kasnijeg olimpijskog prvaka, Japanca Bejkera.\nNa Evropskom prvenstvu 2017. osvojio je istorijsku zlatnu medalju za srpski džudo na Evropskim prvenstvima.\nPored toga, uspešan je na turnirima serija "IJF WORLD TOUR: Masters, grand slam i grand prix", gde je takođe osvajač velikog broja medalja (Hag, Tokio, Abu Dabi, Ekaterinburg, Budimpešta, Antalija, Hohnot, Zagreb, Baku, Havana).\nČlan je džudo reprezentacije MO i VS od 2018. godine. Na poslednjem Svetskom vojnom prvenstvu, koje je održano u Rio de Žaneiru 2018. godine, osvojio je bronzanu medalju, dok je na 7. Svetskim vojnim igrama u Kini 2019. godine, u izuzetno jakoj konkurenciji, takmičenje završio porazom u četvrtfinalnom meču.


Da SNSD bude još jači - održana 1. sjednica Privremenog GO SNSD Bijeljina :: Dešavanja u Bijeljini ::\nDa SNSD bude još jači - održana 1. sjednica Privremenog GO SNSD Bijeljina\nU Bijeljini je 21.februara 2021. godine održana Prva sjednica Privremenog Gradskog odbora SNSD-a Bijeljina koji je svojom odlukom imenovao predsjednik stranke Milorad Dodik.\nSastanak je prošao u radnoj atmosferi, uz punu podršku svih članova odbora aktivnostima na daljem jačanju SNSD-a u Bijeljini.\nNakon razmatranja i usvajanja Izvještaja o provedenim lokalnim izborima u gradu Bijeljina 2020. godine, te konstatacije da gradska organizacija SNSD-a, uprkos činjenici da je pojedinačno najjača stranka u gradu, nije zadovoljna izbornim rezultatom, usvojen je i niz zaključaka koji su smjenice za dalji rad stranke u narednom periodu.\nUsvojen je između ostalog prijedlog mjera na konsolidaciji gradske organizacije i njenog daljeg jačanja u organizacionom, operativnom i kadrovskom smislu. Takođe su imenovani koordinatori za Aktiv žena, Mladih socijaldemokrata, rejonski koordinarori i njihovi pomoćnici.\n„Svjesni smo činjenice da je pred svima nama veliki posao, odgovornost i obaveza i da moramo dodatno ojačati Gradsku organizaciju SNSD-a, da nam je svima zadatak da radimo na razvoju i Bijeljine i Republike Srpske. Zadatak ćemo ispuniti samo ako budemo što je moguće više jedinstveni i posvećeni obavezama koje se od nas zahtjevaju“, istakao je na kraju sjednice Vladimir Lazić, predsjednik Privremenog GrO Bijeljina.


Budzet će biti usvojen do 29. decembra – Nadlanu.com\nBudzet će biti usvojen do 29. decembra\nBEOGRAD, 24. decembra 2010. (Beta) – Predsednica Skupštine Srbije Slavica Đukić Dejanović izjavila je u petak ujutru da će budžet za 2011. godinu biti usvojen do 29. decembra i da neće biti povećanja PDV za kompjutere i hotelski smeštaj.\n„To je poslednji dan našeg redovnog zasedanja i budžet će biti usvojen do 29. decembra. Mislim da će biti volje da se ne poveća PDV na kompjutere i hotelski smeštaj“, kazala je danas Đukić- Dejanović za Radio-televiziju Srbije.\nOna je ocenila da je na sednici u četvrtak bila „više nego dobra“ argumentacija da se ne poveća PDV za hotelski smeštaj i kompjutere i da će, kako je kazala, ministarka finansija Diana Dragutinović proceniti da neće bitno uticati na budžet ukoliko se ne poveća taj PDV.\nĐukić Dejanović je rekla i da će od 1,7 milijardi dinara budžeta Skupštine Srbije, 80 miliona biti izdvojeno za tv prenos i da će biti raspisan javni tender za taj posao.


ČOVEK POKUŠAO DA ZAGRLI LAVA: Nećete verovati šta mu se dogodilo! (VIDEO) | Web-Tribune.com\nHome / ZANIMLJIVOSTI / ČOVEK POKUŠAO DA ZAGRLI LAVA: Nećete verovati šta mu se dogodilo! (VIDEO)\nKada biste čuli od nekoga da želi da pokuša da zargli lava, verovatno biste reagovali tako što biste mu savetovali da to ne čini kako ga ova životinja od oko 400 kilograma ne bi povredila. Ali to nije slučaj sa južnoafričkim zoologom Kevinom Ričardsonom.\nKevin se već decenijama bavi istraživanjem ovih velikih mačaka iz Jučne Afrike koje žive u Savani. Kada bi neko drugi pokušao da zagrli lava, verovatno se to ne bi dobro završilo, ali kada to Kevin pokuša, ova naizgled opasna životinja uzvratiće mu istom merom.\nOvakav zagrljaj sigurno nećete videti nikada u životu! Kada džinovska životinja obmota svoje šape oko Kevina ne možete da ne osetite ljubav i poštovanje. Kevin koristi svoj odnos sa životinjama da bi ukazao svetu sa kakvim problemima se suočavaju životinje u Južoj Africi.\nTags Kevinom Ričardsonom lav životinja\nPrevious VARLJIVI POČETAK MAJA Evo do kada će padati OBILNE KIŠE, a kada će temperatura SKOČITI ZA 10 STEPENI\nNext SAMO 5 GRAMA OVE BILJKE DNEVNO ČINI ČUDA: Sprečava srčani udar, snižava loš holesterol, ubrzava zarastanje rana…


Dupla kruna: Krejčikova posle singla osvojila RG i u dublu - BIGportal.ba\n13 Juna, 2021 13 Juna, 2021 05\nČehinje Barbora Krejčikova i Katerina Sinijakova osvojile su titulu na Rolan Garosu u konkurenciji dublova\nU dva seta Betani Matek Sends i Igu Švjontek 6:4, 6:2. Krejčikova je tako ušla u istoriju kao jedna od malog broja teniserki koje su iste godine osvajale titulu u Parizu i u singlu i u dublu.\nKrejčikova je ovom pobedom uradila nešto što niko nije uradio 21 godinu. Te 2000. Meri Pirs je uspela da osvoji titule i u singlu i u dublu iste godine, a evo sada je to uspelo sjajnoj Čehinji, koja je već u paru sa zemljakinjom Sinijakovom slavila na Šatrijeu pre tri godine u dublu.\nŠto se samog finala tiče od prvog poena videla se rešenost češkog para da ne ostavi protivnicama mnogo šansi da im ugroze pobedu. Već u prvom gemu su napravile brejk, a potom seriju nastavile i u naredna tri gema i povele 4:0.\nMatek Sends i Švjontek su se pribrale i uspele čak da nadoknade jedan brejk i smanje na 5:4, ali u gemu u kojem su drugi put servirale za set Čehinje nisu pogrešile i sa nulom su ga osvojile.\nU drugom setu još manje šansi imale su Amerikanka i Poljakinja, iako su uspele da momentalno vrate prvi brejk za 2:2. Od tada su se Krejčikova i Sinijakova razgoropadile i vezale četiri gema i došle do novog trofeja.\nSama Krejčikova postala je prva teniserka i to u obe konkurencije, koja je u ovom veku osvojila titule i u singlu i u dublu i prva od Meri Pirs pre 21 godinu koja je to ostvarila.\nSkandal u Brazilu – tukli se igrači Boke i Mineira sa policijom i redarima


Aki Marković sa novom devojkom, Sara Trajanović pala u zaborav! - ShowBiz - Region - Vesti - Svet Plus\nAki Marković sa novom devojkom, Sara Trajanović pala u zaborav!\nZvezda Granda i čest učesnik rijalitija Farma Andrija Aki Marković pojavio se na otvaranju kafane "Čudna noć" sa novom devojkom. Došao je među poslednjima, a sa njim je bila i anonimna ženska osoba od koje se nije odvajao.\n12:18 30. NOV 2013.\n"Ljubili su se, grlili, baš se vidi da su srećni. Njegova nova devojka nije iz javnog života, što Akiju baš prija, s obzirom na to da je sa bivšom, farmerkom Sarom Trajanović imao neuspešnu vezu", kaže izvor blizak ovom pevaču.\nAndrija Aki MarkovićAndrija Aki MarkovicAki MarkovićAki Markovic\nSara Trajanović prošlost ..\n24. april 2014.. 15:06\nIvan Marinković: I dalje sam ..\n19. januar 2014.. 20:44\nSara Trajanović: Andrija Aki ..\n18. januar 2014.. 12:45\n13. januar 2014.. 09:51\nSara Trajanović i Aki Marković: ..\n12. januar 2014.. 20:39\nUčesnici Farme 5 u provodu: Boris ..\n10. decembar 2013.. 20:08\nAndrija Aki Marković se provodio ..\n20. novembar 2013.. 10:44


pink.rs | SIMIĆ ZA PINK: Srbi na Kosovu imaju poverenje u Vučića. Poruke koje su stigle sa mitinga u Kosovskoj Mitrovici su poruke mira!\nPotpredsednik Srpske liste Igor Simić ukazao je na to da Srbi na Kosovu imaju poverenje u svog predsednika Aleksandra Vučića, kao i da se poruke koje su od njega stigle, kao i celokupan miting u Kosovskoj Mitrovici, mogu nazvati mitingom mira.\nSimić je nakon posete predsednika Srbije Kosmetu, rekao za TV Pink da je celokupna srpska javnost imala prilike da juče vidi veličanstven skup, pred više od 20 hiljada ljudi u Kosovskoj Mitrovici.\n- Time je još jednom potvrđeno koliko poverenje Srbi na Kosovu imaju u svog predsednika Aleksandra Vučića. Poruke koje su od njega stigle, kao i celokupan miting , mogu se nazvati mitingom mira. To je ono što je trebalo Srbima na Kosovu i Metohiji. To je opet ispružena ruka Aleksandra Vučića i srpskog naroda Albancima, radi postizanja krajnog dogovora, odnosno kompromisnog rešenja, koje će značiti budućnost i za Srbe, ali i za Albance na ovim prostorima - kazao je Simić.\nKako dodaje, to što se Vučić na mitingu nije mnogo osvrtao na to što nije mogao da poseti Banje, pokazuje da on ne želi da glumi žrtvu.\n- To je jedini razlog zašto nije tome mnogo želeo da pridaje na značaju, a to što se desilo jeste strašno. Sve ono što se desilo potvrđuje da među Albancima nema onih koji su spremni za postizanje dogovora i stvaranje mirne atmosfere. Ono što se desilo je strašno i razočaravajuće je da nismo imali osudu zbog svega što se desilo. Predsednik Vučić je postupio državnikčki i nije insistirao da po svaku cenu ode u selo Banje, ostao je žal stotine ljudi koje su ga tamo čekale, ali biće prilika da ih obiđe - istakao je Simić.\nPrema njegovim rečima, značajna finansijska sredstva koja će država Srbija uložiti da potpomogne privredu najdirektnije znače ostanak i opstanak Srba na Kosmetu.\n- Ovo je prava poruka koja je trebalo da stigne od predsednika Vučića i to je ono što su Srbi na KiM želeli da čuju, pored bezbednosti, ekonomski položaj Srba je nešto što opterećuje budućnost Srba na ovim prostorima. Ulaganje od 13 miliona evra u Trepču, znači više od 250 radnih mesta - kazao je Simić.\nPročitajte još: ISTORIJSKI GOVOR PREDSEDNIKA VUČIĆA U KOSOVSKOJ MITROVICI - Nema nazad, a najjači nikada ne uzmiču! Birali ste me za život, ne za smrt!\nSimić: Veličanstven skup, čiji će se odjek tek videti\nRakić: Vučić uputio poruku mira! Građani Mitrovice: Imamo poverenje u državu Srbiju i predsednika Vučića (FOTO)\nSimić: Izbori su provokacija Prištine, Srbi će izaći jači


SAD evakuišu vođe DAEŠ-a iz Iraka - Sputnjik Srbija\n19:54 24 Januar 2021\n17:45 27.12.2015 Preuzmite kraći link\nIračka vojska oslobodila više od trećine teritorije Iraka\nLider dobrovoljačkih snaga je izjavio da je zadržavanje tokom specijalne operacije u gradovima Ramadiju i Faludži nastalo usled mešanja Sjedinjenih Američkih Država.\n„Zadržavanje u operacijama u Ramadiju i Faludži u provinciji Anbar je rezultat mešanja snaga SAD. Izgleda kao da SAD nameravaju da evakuišu vođe DAEŠ-a uz pomoć helikoptera u nepoznatom pravcu“, rekao je komandant bataljona Hajdar el Hoseini el Ardavi.\nIračka armija uz podršku avijacije, dobrovoljačkih odreda i vazduhoplovnih snaga međunarodne koalicije na čelu sa SAD nastavlja operaciju velikih razmera u provinciji Anbar na zapadu zemlje.\namerički specijalci, evakuacija, DAEŠ, Ramada, Irak